
' Wakristo wa kawaida. 








Utangulizi + 
Kwa jina la Mwenyezi Mungu, Mwingi wa Rehema, Mwenye Kurehemu. 


Namshukuru Allah kwa kunipa nafasi ya kukisoma kitabu Mazungumzo 
ya Mwislamu na Mkristo na kuombwa niandike utangulizi wa kitabu hiki 
kinachofumbua macho bila kifani. Mtu yoyote mwenye shauku ya 
kulinganisha dini atakuta katika kitabu hiki maajabu mengi yanayotoa 
changamoto kwa kile kilichoaminiwa na watu wengi hapo kabla kuwa ni 
ukweli usio na shaka. 


Kazi hii ya Dr. Hasan M. Baagil inaakisi uangalifu na bidii zake za 
kuwasilisha matokeo aliyoyapata kwa uwazi, muhtasari, na kikamilifu. 
Kikiwa ni matokeo ya uchunguzi wake juu ya Ukristo na Biblia kwa zaidi 
ya kipindi cha miaka minne, Dr. Baagil, Mwislamu aliyejitolea, 
amejifunza kuwa Wakristo wanatofautiana katika misingi ya imani zao 
(yaani, Utatu, Uungu wa Yesu, nk.), kiasi ambacho imani ya Kanisa mara 
nyingi inapingana na Biblia, na hata Biblia inajipinga yenyewe! 
Mazungumzo yake na kiongozi na walei wa Kikristo katika kipindi hiki 
cha uchunguzi yamethibitisha msukumo wa kuwepo Mazungumzo Ya 
Mwislamu na Mkristo. 


Msomaji atashangazwa kugundua kuwa, katika Biblia, Yesu (AS) kamwe 
hajadai kuwa yeye ni Mungu; hajakufa msalabani; na miujiza iliyofanywa 
naye, pia ilifanywa na mitume wengine wengi, hata makafiri nao 
waliifanya, na kuwa Yesu mwenyewe alitabiri kuja kwa Mtume 
Muhammad, rehema na amani ziwe kwao. Yote haya ukijumulisha na 
mengine mengi yameelezwa kwa maelezo kamili, yaliyo machache, 
yaelezayo kwa uwazi na yenye maana pana ya maandiko ya Biblia. Swali 
ambalo kwa uwazi kabisa lazima liibuke baada ya kuyatolea ushahidi 
hayo makinzano ya wazi nalo ni: Je, Biblia ni Neno la Mungu? Juhudi za 
Dr. Baagil kwa hapa, si kukusudia kuwakashifu Wakristo, na bila shaka si 
kumdhihaki Yesu na mafundisho yake, kwa kuwa Allah ameharamisha 
matendo hayo. Lengo ni kuonyesha madai ya uongo, uwasilishaji mbaya 
na uongo wa papo kwa papo dhidi ya Allah na Mitume yake, yote mawili: 
kuwakejeli na kuwadhihaki kimaumbile yanawarudia wao wenyewe. 


Mazungumzo ya Mwislamu na Mkristo vilevile, kinadhihirisha mtazamo 
wa Kiislamu na kuonyesha namna ilivyofunuliwa Ourani kwa Mtume 
Muhammad miaka mia sita baada ya Yesu, rehema na amani ziwe juu 
yao wote wawili, inasahihisha makosa yaliyotambaa, (kwa kujua au bila 
kujua), ndani ya ujumbe ulioletwa na Yesu. Kitabu hiki kinatakiwa kiwe 
rasilimali yenye thamani sana kwa Waislamu na Wakristo, hasa hasa 





MAZUNGUMZO 
Mkutano Wa Kwanza Kati Ya Mkristo Na Mwislamu 


C. Kwa nini kumekuwa kunaendeshwa mijadala mingi kati ya Wakristo 
na Waislamu kuhusu imani zao, katika muongo wa hivi karibuni? 


M. Nadhani kwa sababu sote tuna vitu vingi tunavyoshirikiana. 
Tunamwani Muumba Mmoja Aliyetuma Mitume wengi na tunaamini 
kuwa Yesu ni Masihi, na ni Neno la Mungu aliyepingwa na Wayahudi. 
Ourani yetu inataja katika 3:45 


"(Kumbukeni) waliposema Malaika: "Ewe Maryamu! 
Mwenyezi Mungu anakupa khabari njema za (kumzaa mtoto 
bila mume, bali kwa kutamkwa) Neno tu litokalo Kwake (la 
kukwambia 'Zaa' ukazaa pasina kuingiliwa). Jina lake ni 
Masih, Isa, mwana wa Maryamu, mwenye hishima katika 
dunia na Akhera, na miongoni mwa waliopelekwa mbele na 
Mwenyezi Mungu''. 


Mazungumzo yameshafanywa kila mahali Ulaya, Canada, Marekani na 
Australia. Hata Vatican imeshirikishwa, kumeshafanyika majadiliano kati 
ya wanateolojia” wa Vitican na wanazuoni wa Kiislamu wa Kimisri mjini 
Rome mwaka 1970, na mjini Cairo 1974, na 1978. Mfululizo mwingine 
wa majadiliano kati ya wanateolojia wa Vitican na wanazuoni wa 
Kiislamu wa Saudia yameshafanyika huko Rome mwaka 1974. Pia 
Waislamu wameshaalikwa na makanisa mengi wakauwasilishe Uislamu. 


C. Kama Ukristo unakaribia umri wa miaka elfu mbili na Uislamu ni 
zaidi ya miaka elfu moja na mia nne, kwa nini mazungumzo haya 
hayakufanyika katika karne zilizopita? 


M. Kwa karne nne au tatu zilizopita, nchi nyingi za Asia na Afrika 
zilizokuwa zikitawaliwa na Waislamu zilikuwa chini ya ukoloni wa 
Kingereza, Kifaransa, Kiholanzi, Kibelgiji, Kihispania na Kireno. 
Misheni” nyingi za Kikristo na wafuasi wa dini wa kikoloni zilijaribu 
kuwabadili Waislamu wengi wawe Wakristo kwa kiasi wawezacho kwa 
kutumia njia yoyote ile waliyonayo: kutoa matibabu, nguo, na chakula 
kwa masikini. Hata hivyo, ni wachache sana waliobadili. Sehemu ndogo 
ya watu ilibadilika na kuingia Ukristo kwa sababu ya imani yake ya 
kuamini kuwa Ukristo umeleta ustaarabu na maendeleo. Wao walilikubali 
wazo hili potofu kwa kuwa waliamini kuwa maendeleo ya mfumo wa 





? Wataalamu wa dini, Wanazuoni, Mashehe. 
” Wajumbe wa kuuneza Ukristo. 


Kimagharibi yamepatikana baada ya kuenea kwa serikali za kikanisa 
huko Ulaya. 


Baada ya Vita vya Pili vya Dunia, maelfu ya Waislamu wa nchi za Asia 
na Afrika walihamia Magharibi wakiwa ni wafanyakazi na vibarua. 
Jambo lilowapelekea wawe na mahusiano makubwa na Wakristo. Pia, 
wanafunzi wa Kiislamu walikuwa ni watendaji katika kuutambulisha 
Uislamu. 


C. Je, unaona kuna sababu nyingine yoyote kwa nini mazungumzo mengi 
yanafanyika siku hizi, hata na misheni zinazoheshimika? 


M. Nadhani mwanya kati ya pande mbili hizi unakuwa mdogo zaidi, kwa 
vile, kila moja inaongeza uvumilivu, ingawa zote mbili bado 
zinashindania kupata wafuasi wengi wanaobadili dini na kuwafuata. Bado 
ninamkumbuka mwalimu wangu wa Ukristo, aliyekuwa anasema: 
“Muhammad ni tapeli, ana ndoto (za alinacha), ana kifafa.” Kwa sasa 
unapata maandiko machache yanayousema Uislamu kwa njia hiyo. 


Sisi Waislamu, tunahisi kuwa tuna ukaribu zaidi na Wakristo kuliko 
Wayahudi, na wapagani, kama Ourani ilivyotabiri katika Sura 5:82: 


"Hakika utawakuta walio maadui zaidi kuliko watu (wengine) kwa 
Waislamuni Mayahudi na wale mushirikina (wasiokuwa na Kitabu), 
na utawaona walio karibu kwa urafiki na Waislamu ni wale 
wanaosema: "Sisi ni Wakristo. (Hayo) ni kwa sababu wako miongoni 
mwao wanavyuoni na wamchao Mungu, na kwa sababu wao 
(Wakristo) hawatakabari; (wakiijua haki huifuata).” 


Baadhi ya madhehebu ya Kikristo yanafanya maendeleo makubwa sasa 
hivi, kwa kutambua kwa mara ya kwanza katika historia, kuwa 
Muhammad (SAW) ni mjukuu wa Ismail, kwa kupitia mtoto wake wa 
pili; Kedar. Kamusi ya Biblia ya Davis (1980), iliyodhaminiwa na Bodi 
ya Elimu ya Wakristo ya kanisa la Presbyterian la Marekani, imeandika 
chini ya neno “Kedar” “Mzaliwa wa kwanza wa Ishmaeli, ni 
Nebayothi, na Keadar,.... (Mwanzo 25:13) Watu wa Kedar walikuwa ni 
Pliny's Cedrai, na kutokana na kabila lao hatimaye, ametokea 
Muhammad.) Ensaiklopidia ya Biblia ya The International Standard 
imenukuu yafuatayo kutoka kwa A. S. Fulton: "... Kwa Makabila ya 
Ismail, Kedar lazima atakuwa ni mmoja wa watu muhimu sana, na kwa 
hiyo katika muda uliofuata jina hilo limekuwa linatumika na makabila 
yote ya mabedui wa jangwani. "Ni kwa kupitia Kedar (Kwa Kiarabu — 
Keidar) kuwa elimu ya ukoo wa Mwislamu inafuata kizazi cha 
Muhammad kutoka kwa Ismail." 


Vilevile kamusi ya Biblia ya Smith inachapisha yafuatayo: "Kedar, 
(mweusi). Mtoto wa pili wa Ismail (Gen. 25:13) ... Muhammad alifuata 
mstari wake kuelekea kwa Ibrahimukwa kupitia kabila tukufu la 
Makureishi, ambalo limechipuka kutoka kwa Kedar. Warabu wa Hijazi* 
wanaitwa Bani Harbi (wana vita), na ni wana wa Ismail, tangu mwanzoni. 
Palgrave anasema lugha yao ni safi kwa sasa kama ilivyokuwa wakati wa 
kuandikwa Ourani (AD. 610), imesalia bila ya kubadilishwa kwa zaidi ya 
miaka 1200; ni uthibitisho mzuri na wa kudumu kwa desturi za 
Kimashariki." 


Rasilimali kuu iliyoletwa na wahamiaji wa Kiislamu huko Magharibi si 
nguvu zao za Kibinadamu ispokuwa ni Uislamu, ambao kwa sasa unaota 
mizizi hapa. Misikiti mingi na vituo vingi vya Kiislamu vimeshaanzishwa 
na Watu wengi wamesharejea katika Uislamu. Napendelea neno 
“kurejea” na sio “kubadili dini”, kwa kuwa, kila mtu anazaliwa akiwa 
amejisalimisha kwa Allah (Mwislamu) na kwa hiyo, kuwa Mwislamu ni 
maumbile ya kila mmoja. Wazazi au jamii inambadilisha kumfanya awe 
Myahudi, Mkristo, Imani nyinginezo, au Kukufuru. 


Hili vilevile, linathibitisha kuwa Uislamu hauenei kwa upanga lakini kwa 
wapesi unaenea kwa kutangazwa na Mwislamu mmoja mmoja au kwa 
makundi. Hatuna vikundi vya misheni maalumu kama walivyonavyo 
Wakristo. 


Idadi ya watu ulimwenguni imeongezeka kwa 13690 kuanzia 1934 hadi 
1984, Ukristo umeongezeka kwa 47% na Uislamu kwa 23590. Takwimu 
hizi unazipata katika The Plain Truth, Februari 1984, katika toleo lake la 
kutimiza miaka 50, zimenukuliwa kutoka The World Alamanac and Book 
of Facts 1935, and Reader's Digest Alamanac and Year book 1983. 


C. Ikiwa dini tatu zote, Uyahudi, Ukristo na Uislamu, zinadai zinatokana 
kwa Mungu Mmoja na Muumba huyo huyo, kwa nini zitofautiane? 


M. Mitume yote, tangu Adamu hadi Muhammad (SAW) waliletwa 
wakiwa na ujumbe huo huo: utiifu kikamilifu wa binadamu kwa Allah. 
utiifu huu kwa Kiarabu unaitwa “Islamu,” pia unamaanisha, amani kati ya 
Muumba na na viumbe vyake. Kinyume na majina Uyahudi na Ukristo, 
jina hili Uislamu limetolewa na Allah, Mwenyewe, kama ilivyotajwa 
katika Qurani Sura 5:3 "...Leo Nimekukamilishieni Dini yenu, na 
kukutimizieni neema Yangu, na Nimekupendeleeni Uislamu uwe 
Dini yenu....." Si “Uyahudi” wala “Ukristo” unaopatikana katika Biblia 
au kamusi ya Biblia. Hakuna Nabii wa Kiisraeli aliyesema neno 





* Eneo la nchi ya Saudia, na maeneo yaliyo karibu na Saudia. 

“Uyahudi.” Yesu kamwe hajadai kuuanzisha Ukristo na kamwe hajajiita 
Mkristo. Neno “Ukristo” limetajwa mara tatu tu katika Agano Jipya mara 
ya kwanza lilitumiwa na Wapagani na Wayahudi wa Antokia, mnamo 
mwaka 43 AD., muda mrefu baada ya kuondoka kwa Yesu na kuiacha 
dunia hii." Soma katika Matendo 11:26 “... Na wanafunzi waliitwa 
Wakristo kwanza hapo Antokia.” Baadaye, litumiwa na mfalme Agripa 
wa pili kamweleza Paulo katika Matendo 26:28 "Agripa akamwambia 
Paulo, Kwa maneno machache wadhani kunifanya mimi kuwa 
Mkristo." 


Kwa hiyo jina Ukristo, kwanza kabisa lilitolewa na maadui wa Ukristo si 
marafiki. Na hatimaye lilitumiwa na Petro katika waraka wake wa 
kumfariji mwenye imani, katika 1 Petro 4:16 "Lakini ikiwa kwa sababu 
ni Mkristo asione haya..." 


Mwislamu wa kwanza duniani si Muhammad (SAW), bali ni Ibrahimu, 
aliyejisalimisha kikamilifu kwa Allah. Likini Uislamu ukiwa ni njia ya 
maisha umefunuliwa kwa Mitume mingine iliyomtangulia Ibrahimu, 
kama vile Adamu na Nuhu. Kwa hiyo, Uislamu ndiyo njia ya maisha ya 
wanadamu wote. 


C. Vipi Ibrahimu atakuwa Mwislamu? Wakati inajulikana kuwa yeye ni 
Myahudi. 


M. Myahudi? Nani aliyekwambia hilo? 
C. Tumefundishwa hivyo, kwa hiyo hilo lazima linathibitishwa na Biblia. 


M. Je, unaweza kunionyesha ni wapi katika Biblia panaposema kuwa 
yeye alikuwa ni Myahudi? Kama huwezi kupapata kirahisi, acha 
nikusaidie. Soma Mwanzo 11:31 


C. "Tera akamtwaa Abramu mwanawe, na Lutu mwana wa Harani, 
mwana wa mwanawe, na Sarai mkwewe, mke wa Abramu mwanawe, 
wakatoka wote katika Uru wa Wakaldayo, waende nchi ya Kanaani, 
wakafika mpaka Harani wakakaa huko." 


M. Kwa hiyo, Ibrahimu alizaliwa Uru wa Wakaldayo na hawezi kuwa 
Myahudi. Kwanza kwa sababu Uru wa Wakaldayo ilikuwa Mesopotamia, 
ambako kwa sasa ni sehemu ya Iraq. Kwa hiyo, Yeye alikuwa ni 
Mwarabu zaidi kuliko Myahudi. Pili neno “Uyahudi” limekuja baada ya 
kuishi kwa Yudah, mjukuu mkubwa wa Ibrahimu. Soma zaidi, Mwanzo 
12:4-5 

C. "... Naye Abramu alikuwa ni mtu wa miaka sabini na mitano 
alipotoka Harani... nao wakaingia katika nchi ya Kanaani." 


M. Kwa hiyo Ibrahimu alihamia Kanaani akiwa na miaka sabini na 
mitano na Biblia kwa uwazi inataja kuwa, Ibrahimu alikuwa huko akiwa 
ni mgeni. Mwanzo 17:8 "Nami nitakupa wewe na uzao wako baada 
yako nchi hii unayoikaa ugeni, nchi yote ya Kanaani, kuwa milki ya 
milele, nami nitakuwa Mungu wao.'' Sasa soma Mwanzo 14:13. 


C. “Mtu mmoja aliyeponyoka akaenda, akampasha habari Abramu 
Mwebrania;...” 


M. Vipi unamwita Ibrahimu Myahudi kama Biblia yenyewe inamwita 
Mwebrania jina ambalo maana yake ni mtu kutokea upande mwingine wa 
mto Euphrates. Pia linamaanisha kufungamana na Eber, mjukuu wa 
Shem. Sasa soma katika Mwanzo 32:28 kile kilichotokea kwa jina 
Yakobo baada ya mieleka na Malaika. 


C. "Akamwambia, Jina lako hutaitwa tena Yakobo, ila Israeli, 
maana umeshindana na Mungu, na watu, nawe ukashinda." 


M. Kwa hiyo Ibrahimu alikuwa ni Mwebrania. Na wajukuu wa yakobo 
walikuwa ni Waisraeli yakiwemo makabila kumi na mawili. Yuda 
alipewa jina la utani la "Yahudi" kwa hiyo, wajukuu wa Yuda peke yao 
ndiyo waliokuwa Wayahudi kwa asili. Na ili kumjua ni nani hasa ndiyo 
alikuwa Musa, soma Kutoka 6:16-20. 


C. "Na haya ndiyo majina ya wana wa Lawi, sawasawa na vizazi 
vyao; Gershoni, na Kohath, na Merari; na miaka ya maisha yake 
Lawi ilikuwa ni miaka mia na thelathini na saba. Wana wa 
Gershoni; ni Lbni, na Shimei, sawasawa na jamaa zao. Na wana wa 
kohathi; ni Amramu, na Ishari, na Hebroni, na Uzieli; na miaka ya 
maisha ya huyo Kohathi ilikuwa ni miaka mia na thelathini na 
mitatu. Na wana wa Merari; ni Mali, na Mushi. Hizi ni jamaa za hao 
Walawi sawasawa na vizazi vyao. Huyo Amramu akamwona 
Yokebedi ndugu ya baba yake; naye akamzalia Haruni, na Musa..." 


M. Kwa hiyo, Musa hakuwa Myahudi kwa sababu hakuwa mjukuu wa 
Yuda lakini ni wa Lawi. Musa alipewa Torati (sheria) kwa wana wa 
Israeli. 


C. Unalifasiri vipi jambo hilo? 

M. Kwa kuwa sisi tunatumia Qurani kama ni kipimo. Unaweza 
kuifafanua Biblia na kusahihisha maoni ya Kiyahudi na Kikristo kwa 
Muktadha wa Qurani. Qurani ni kitabu kilichofunuliwa mwisho, 
hakijaharibiwa wala kughushiwa. Yaliyo ndani yake Allah 
ameyadhamini, katika Sura 2:2: "Hiki ni Kitabu kisichokuwa na shaka 
ndani yake;.....'" pia katika Sura ya 15:9 "Hakika Sisi ndio 
tulioteremsha mauidha haya (hii Qurani); na hakika Sisi ndio 
tutakayoyalinda." Aya hii ni changamoto kwa wanadamu. Ni ukweli wa 
wazi kuwa zaidi ya miaka elfu moja na mia nne imeshapita hakuna hata 
herufi moja ya Qurani hii iliyobadilishwa ingawa makafiri wamejaribu 
kwa kila liwezekanalo kuibadilisha, lakini wameshindwa kwa unyonge 
katika juhudi zao hizo. Kama ilivyotajwa katika aya hii tukufu: "Hakika 
Sisi ndio tutakayoyalinda'' na Allah, ameshailinda. 


Kinyume chake, vitabu vitakatifu vingine vyote (Torati, Zaburi, Injili, nk) 
vimeshaghushiwa kwa njia ya kuongeza, kufuta au kubadilisha asili yake. 


C. Ourani inasema nini juu ya Ibrahimu na Musa linalothibitishwa na 
Biblia? 


M. Katika Sura 3:65: “Enyi watu mliopewa Kitabu! Mbona 
mnabishana juu ya Ibrahimu, na hali Taurati na Injili 
havikuteremshwa ila baada yake? Basi je, hamfahamu?” Na katika 
Sura 3:67: “Ibrahimu hakuwa Myahudi wala Mkristo, lakini alikuwa 
mwongofu, mtii; wala hakuwa katika washirikina.” Katika Sura 
2:140: “Mnasema (nyinyi Mayahudi na Manasara) kuwa Ibrahimu 
na Ismaili na Is-haga na Yaagubu na kizazi (chake) walikuwa 
Mayahudi (kama nyinyi)? Sema: “Je, nyinyi mnajua zaidi au 
Mwenyezi Mungu? Na ni nina dhalimu mkubwa kuliko yule afichae 
ushahidi alionao utokao kwa Mwenyezi Mungu? Na Mwenyezi 
Mungu si mwenye kughafilika na hayo mnayoyafanya.” 


C. Ni ajabu kusikia jina Allah. Kwa nini husemi “God” ukiwa unaongea 
Kingerza? 


M. Naam, bila shaka, jina “Allah” linaonekana ni geni kwa wasiokuwa 
Waislamu, lakini jina hili limeshatumiwa na Mitume yote tangu Adamu 
mpaka Muhammad (AS). Nalo ni ufupisho wa maneno mawili ya 
Kiarabu; Al — Ilah, yaani Mwenyezi Mungu. Kwa kuiondosha herufi "I" 
utapata neno Allah. Kwa mujibu wa nafasi yake katika tungo (sentesi) ya 
Kiarabu jina hilo linaweza kuwa na umbo la "Allaha" ambalo ni karibu na 
jina la Muumba kwa Kiebrania yaani “Eloha.” Lakini Wayahudi 
wanatumia kimakosa umbo la wingi “Elohim,” linaloashiria zaidi ya 
Mungu Mmoja. Neno "Allaha" lina matamshi yanayokaribiana na neno la 

Kiarama linalojulisha Mungu lugha iliyotumiwa na Yesu, kwa kulitaja 
"Alaha" (Tazama Insaiklopidia Britannica 1980 chini ya neno “Allah” na 
“Elohim”). Kwa hiyo, wakati jina “Allah” ni geni kwa wasio Waislamu, 
lakini si geni kwa Mitume yote tangu Adamu mpaka Muhammad, (AS) 
kama walivyotangaza misingi ile ile ya Uislamu (utiifu kamilifu) na neno 
“Allah” linamaanisha jina la Mungu Aliye Hai. Jina hilo halina wingi au 
ujinsia, kwa hiyo hakuna kitu kama “Allahs-Miungu,” au “Allah,” wa 
kiume au wa kike, kama ilivyo, katika lugha ya Kingereza yenye miungu 
ya kiume na kike (Gods or Goddess). Pia ni jambo la kuchanganya 
kutumia neno God, kwa vile Wakristo wengi wanaozungumza Kingereza 
wanamzingatia Yesu kuwa ni Mungu. Hata neno “Muumba” pia 
linachanganya, kwa kuwa Wakristo wanashikilia kuwa Yesu ameumba 
dunia. Si tu jina “Allah”, ndilo geni, lakini pia njia wanazozitumia 
Waislamu kumwabudu Allah wakiwa na udhu, unyenyekevu, kurukuu, 
kusujudu na kufunga, nazo ni ngeni kwa wasio Waislamu, lakini si ngeni 
kwa mitume yote. Wakati udhu (kuosha uso, mikono, miguu, na kupaka 
maji kicwani), kabla ya kusali, haufanywi na Wakristo wa leo lakini 
jambo hilo lilifanywa na Waislamu na mitume iliyotangulia, kama 
inavyoonekana katika vifungu vya Biblia vifuatavyo: Kutoka 40:31-32 
"Musa na Haruni, na wanawe wakanawa mikono yao na miguu yao 
ndani yake; hapo walipoingia hema ya kukutania, na hapo 
walipoikaribia madhabahu, walinawa kama BWANA 
alivyomwamuru Musa". Ingawa Paulo amefanya mabadiliko mengi 
katika mafundisho ya Yesu (AS), lakini alikuwa mwaminifu katika 
kuuheshimu udhu, kama inavyoonekana katika Matendo 21:26. "Ndipo 
Paulo akawatwaa wanaume wale, na siku ya pili yake akajitakasa 
nafsi yake pamoja nao, akaingia ndani ya hekalu....' Na 1 Wakorinto 
11:5-6, 13: "Bali kila mwanamke asalipo, au anapohutubu, bila 
kufunika kichwa, yuaibisha kichwa chake; kwa maana ni sawasawa 
na yule aliyenyolewa. Maana mwanamke asipofunikwa na akatwe 
nywele. Au ikiwa ni aibu mwanamke kukatwa nywele zake au 
konyolewa, na afunikwe.'' Wanawake wa Kiislamu wanatekeleza swala 
zao huku wamefunika vichwa vyao. Amua wewe mwenyewe; Je, ni 
vizuri kwa mwanamke aswali mbele ya Mungu huku kichwa chake 
kimefunikwa au hakijafunikwa? Waislamu wanaabudu kwa 
unyenyekevu, kurukuu, kusujudu na bila ya viatu kama ilivyofanywa na 
Mitume iliyotanguli. Zaburi 95:6 "Njoni, tuabudu, tusujudu, tupige 
magoti mbele za BWANA aliyetuumba.” Yoshua 5:14 "Akasema, La, 
lakini nimekuja sasa, nili amiri wa jeshi la BWANA. Yoshua 
akapomoka kiusouso hata nchi, naye akasujudu, akamwuliza, Bwana 
wangu aniambia nini mimi mtumishi wake?" | Wafalme 18:42 "Basi 
Ahabu akainuka ili ale na kunywa, Naye Eliya akapanda juu mpaka 
kilele cha Karmeli; akasujudu kifudifudi, akainama uso mpaka 

magotini." Hesabu 20:6 "Musa na Haruni wakatoka pale palipokuwa 
mkutano, wakaenda hata mlangoni pa hema ya kukutania, 
wakaanguka kifudifudi; utukufu wa BWANA ukawatokea."' Mwanzo 
17: 3 "Abramu akaanguka kifudifudi Mungu akamwambia 
akasema.'' Kutoka 3:5 "Naye akasema, Usikarabie hapa; vua viatu 
vyako miguuni mwako; maana mahali hapo unaposimama ni nchi 
takatifu." Na Matendo 7:33 "Bwana akamwambia, vua viatu miguuni 
mwako, kwa maana mahali hapa unaposimama ni nchi takatifu." 


Wakristo watapatwa na mshtuko wakisikia kuwa Hija, inayojumuisha 
tukio la Waislamu kuizunguka jiwe tukufu (yaani Kaaba)”, huko Maka, 
imeshafanywa na Mitume wengi, hata na Mitume ya Kiisraeli. 


C. Kamwe sijasoma kitu Hija au Jiwe takatifu (yaani Kaaba) ndani ya 
Biblia. 


M. Hilo limetajwa wazi wazi kwa mara nyingi lakini kikawaida 
linatazamwa kijuu juu na wasomaji wa Biblia. Kwa mfano: 


1. "Yakobo alipokuwa nijani kuelekea Padaram aliona maono na 
akajenga nguzo ya jiwe usiku, asubuhi iliyofuatia, aliyoiita 
Beth — El, yaani Nyumba ya Bwana.” Mwanzo 28:18 -19 


2. Miaka mingi baadaye Mtume huyo huyo, Yakobo, aliamrishwa na 
Allah aende Beth-El (Mwanzo 35:4-5). Yakobo aliondosha miungu 
yote ya uongo na ya kisanamu na akaondoa masanamu yote kabla 
ya kwenda huko. Karne nyingi baadaye Mtume Muhammad 
(SAW) mnaye aliharibu masanamu yote 360 yaliyokuwa 
yanazunguka jiwe takatifu (Kaaba) huko Maka. 


3. Nguzo nyingine ilijengwa na Yakobo pamoja na baba mkwe wake, 
Laban, (Mwanzo 31:45-49) "Yakobo akatwaa jiwe 
akalisimamisha kama nguzo. Yakobo akawaambia ndugu zake, 
kusanyeni mawe. Wakatwaa mawe wakafanya chungu, nao 
wakala huko karibu na ile chungu. Labani aliita 
Yegarsahadutha, lakini Yakobo aliiita Galedi. Labani akasema 
chungu hii ni shahidi kati ya mimi na wewe hivi leo. Kwa hiyo 
likaitwa jina lake Galedi, na Mispa, maana alisema Mungu 
avizie kati ya mimi na wewe, wakati tusipoonana."' 


4. Jephthah na Ammon walipigana vita. Jephthah aliapa kwa 
BWANA katika Mispa ya Galedi kuwa atamtoa sadaka binti yake 
wa pekee kama angeshinda. Kwa hakika alishinda, na akamchoma 





Kusali na viatu visafi kunaruhusiwa na suna, lakini msikitini hairuhusiwi kuingia na viatu. 
“ Jiwe jeusi huko Maka 

binti yake akiwa hai katika eneo hilo ikiwa ni sadaka kwa 
BWANA. Waamuzi 11:29-39. 


5. Askari wa mapanga laki nne wa makabila kumi na moja ya Israeli 
waliapa mbele za Bwana katika Mispa waliangamize kabila la 
Benjamini. (Waamuzi 20 na 21). 


6. Wana wa Israeli, chini ya Samweli, waliapa katika Mispa 
kuangamiza masanamu yao kama watashinda dhidi ya Wafilisti 
(1 Samweli 7). 


7. Taifa zima la Israeli lilijikusanya katika Mispa wakati Samweli 
aliposimikwa ufalme wa Israeli (1 Samweli 10). 


Ni wazi kwa sasa, kuwa hakuna Mispa iliyobakia ulimwenguni, ispokuwa 
ile kongwe kabisa iliyopo katika Mji Mtakatifu wa Maka iliyojengwa na 
Ibrahimu na mwanawe Ismaili, na kutokana naye, Mtume Muhammad 
aliibuka hapo baadaye. Waislamu ni wafuasi wa kweli wa Mitume yote. 
Naweza kukueleza vitu vingine kuhusu Waislamu, Uislamu na 
Muhammad (SAW) katika Biblia, lakini tunaweza kujadili zaidi ikiwa 
kama ni kweli unatafuta ukweli kwa bidii tu. 


C. Nina hakika na imani yangu kama Mkristo lakini pia nimehamasika 
kujua mengi ya ziada kuhusu dini zote mbili. Mara nyingine nahisi 
fedheha nikiwa ni Mkristo baada ya kusoma vitabu vilivyoandikwa na 
Waislamu. 


M. Je hilo linakuathiri katika maisha yako ya kidini? 


C. Ndiyo. Siendi kanisani kama kawaida ya zamani. Na nimekuwa 
ninasoma vitabu vilivyoandikwa na Waislamu. Nimeshawauliza 
Waislamu wengi wafafanue mambo yaliyokuwa hayapo wazi kwangu, 
lakini sijakinaika. Natafuta imani nitakayoitumainia, na kunipa amani 
moyoni, inayokubalika kisayansi, na ile nisiyolazimika kuiamini 
kibubusa (kiupofu). 


M. Naheshimu mawazo yako. Hata hivyo, kwa kuwa haturuhusiwi 
kulazimisha watu kuwa Waislamu, nataka kuhakikisha kuwa, kwa hakika 


umeshavutiwa na kujifunza ukweli, kabla sijaendelea. 


C. Unakusudia kuwa ninaweza kuamini kile nitakacho na kuwa hakuna 
mtu awezaye kunilazimisha kitu kingine? 


M. Ndiyo, kwa vile Ourani inasema kuwa hakuna kulazimishana kuingia 
katika dini. 

C. Sasa, Kwa nini Waislamu wanawaita watu waukubali Uislamu? 


M. Kama Wakristo wanavyowataka Wayahudi wamkubali Yesu kuwa ni 
Masihi, nasi Waislamu tunawataka Wakristo, vile vile Wayahudi na watu 
wote, wamkubali Muhammad (SAW) kuwa ni Mtume wa mwisho. 
Mtume wetu Muhammad (SAW) amesema: "Fikisheni ujumbe wangu 
hata kama ni aya moja." (Aya ya Qurani Takatifu). 


Pia, yametajwa katika Isaya 21:13, "Ufunuo juu ya Arabuni. Ndani ya 
mwitu wa Arabuni mtalala, Enyi misafara ya Wadedani.'' Ambayo 
inamaanisha majukumu ya Waislamu wa Kiarabu ya kueneza mafundisho 
ya Uislamu. Isaya ameonyesha hayo baada ya kuona katika maono kundi 
la wapanda punda na kundi la wapanda ngamia. Isaya 21:7 "Naye 
akiona kundi la wapanda farasi, wakienda wawili wawili, na kundi la 
punda, na kundi la ngamia; asikilize sana, akajitahidi kusikiliza." 


Kunndi la punda limebadilika na kuwa la Yesu (AS), aliyeingia 
Jerusalemu. Yohana 12:14; Matayo 21:5. Nani mwenye kundi la ngamia? 
Atakuwa nani mwingine zaidi ya Muhammad (SAW), aliyekuja takriban 
miaka mia sita baada ya kuja kwa Yesu (AS). Kama hili halikubaliki, kwa 
hiyo uatabiri huu haujatimia. 


C. Ufafanuzi wako unanihamasisha niisome Biblia kwa uangalifu zaidi. 
Ningependa niwe na mazungumzo mengi na wewe. 


M. Ndiyo, kama umefanikiwa hapa duniani, hiyo haimaanishi kuwa 
utafanikiwa na huko Ahera. Ahera ni bora zaidi na ni yenye kudumu 
kuliko maisha haya. Watu kwa sasa, wanazidi kuwa wapenda mali na 
maisha ya yasiyo ya kidini. Hebu tujumuike mara kwa mara ili 
tuzungumzie tofauti zilizopo kwa uwazi bila upendeleo. Uislamu 
umejengeka kwa hoja, na hutakiwi kuukubali hivi hivi tu! Hata Biblia 
yako inasema: “Jaribuni mambo yote; lishikeni lililo jema.” 1 
Wathesalonike 5:21. 


C. Sasa hivi umetaja “wapanda ngamia” kutoka katika Isaya na 
ukahitimisha kuwa huyo alikuwa ni Muhammad. Je, huyo Muhammad 
ametabiriwa katika Biblia? 

M. Bila shaka. 

C. Katika Agano la Kale au Jipya? 

M. Katika yote mawili. Lakini wewe huwezi kumtambua huyo 


Muhammad ndani ya Biblia kwa kuwa bado unaendelea kutoamini 

Biblia Takatifu 
M. Je, una uhakika kuwa Biblia ni neno Takatifu? 
C. Ndiyo, nina hakika sana kuhusu hilo, hilo ni neno la Mungu. 
M. Soma alichokisema Luka kuhusu uandishi wake katika Luka 1:2-3. 


C. "Kama walivyotuhadithia wale waliokuwa mashahidi wenye 
kuyaona, na watumishi wa lile neno tokea mwanzo, nimeona vema 
mimi nami, kwa kuwa nimejitafutia usahihi wa mambo hayo yote 
tangu mwanzo, kukuandikia kwa taratibu, Theofilo mtukufu." 


M. Kama Luka amesema kuwa yeye mwenyewe hakuwa shahidi 
aliyeshuhudia kwa macho yake na maelezo aliyoyakusanya yalitokana na 
mashahidi walioshuhudia kwa macho na sio kama maneno 
yaliyofunuliwa na Mungu, Je utaendelea kuamini kuwa Biblia ni Neno la 
Mungu? 


C. Huenda ni kifungu hiki tu, ndicho kisicho Neno la Mungu. 


M. Historia imeonyesha kuwa Biblia imeshabadilishwa. The Revised 
Standard Version (1952 na 1971), Biblia ya The New American Standard 
Bible na The New World Translation zimefuta mistari (aya) maalumu 
zinazopatikana katika King James Version. Reader's Digest 
imeshapunguza Agano la Kale kwa asilimia hamsini 50 na Agano Jipya 
kwa asilimia ishirini na tano 25. Miaka kadhaa iliyopita wanatiolojia wa 
Kikristo walitaka "kui-desex" (kuondosha viungo vya uzazi/ujinsia) 
Biblia. Je, neno "takatifu" linamaanisha kuwa Biblia haina makosa? 


C. Ndiyo hivyo. Lakini unakusudia kosa la aina gani? 

M. Chukulia kuwa aya moja inaeleza kuwa mtu fulani amekufa akiwa na 
miaka hamsini na aya nyingine inaeleza kuwa mtu huyo huyo amekufa 
akiwa na miaka sitini. Je, maelezo yote mawali ni sahihi? 


C. Hapana, ni moja tu itakayokuwa sahihi au zote zitakuwa za uwongo. 


M. Kama kitabu kitakatifu kina aya zinazopingana, je, utaendelea 
kukitambua kuwa ni kitakatifu? 


C. Bila shaka hapana, kwa kuwa maandiko matakatifu ni ufunuo utokao 


kwa Mungu. Kwa hiyo, haiwezekani kwa makosa au aya zinazopingana. 
Kuwemo ndani yake. 

M. Kwa hiyo, Biblia si takatifu. 
C. Sawa! Kwa hali hiyo, utakatifu wake unatoweka. 


M. Kama ni hivyo, huwezi kuiamini kwa asilimia mia moja. Nini sababu 
ya makosa hayo? 


C. Huenda ni makosa ya unukuzi au mabadiliko ya makusudi ya waledi, 
kama vile kufuta au kuongeza ndani ya Biblia. 


M. Kama kuna aya zinazogongana ndani ya Biblia, je, utaendelea 
kuizingatia Biblia kuwa ni takatifu? 


C. Naamini Biblia ni takatifu, kwa kuwa sijaona aya zinazopingana. 
M. Kuna aya nyingi zinazopingana ndani yake. 

C. Katika Agano la Kale au Jipya? 

M. Katika maagano yote mawili. Hizi ni baadhi ya aya hizo: 

2 Samweli 8:4 


Daudi akampokonya wapanda farasi elfu na mia saba, na askari 
waliokwenda kwa miguu ishirini elfu... 


1 Nyakati 18:4 


Daudi akampokonya magari elfu, na wapanda farasi saba elfu, na 
askari waendao kwa miguu ishirini elfu... 


Swali; Mia saba au saba elfu? 
II Samweli 8:9-10 


Na Tou, (When Toi) mfalme wa Hamathi, aliposikia ya kwamba 
Daudi amewapiga jeshi lote la Hadadezeri, Tou (Toi) akamtuma 
kwa Daudi Hadoramu (Joramu) mwanawe kusalimia, na 
kumbarikia, kwa sababu amepigana na Hadadezeri, na kumpiga; 
kwa maana Hadadezeri alikuwa amepigana vita juu ya Tou (Toi). Na 
mkononi mwake akaleta vyombo vya fedha, na vyombo vya 
dhahabu, na vyombo vya shaba.” 





7 Hapa unaona matatizo ya wafasiri, Mwandishi wa kitabu alikuwa anatumia Biblia ya Kingereza 
ambayo imeyaandika hayo majina kwa herufi tofauti, ndio akajenga hoja yake, lakini ajabu tafsiri 

1 Nyakati 18:9-10 


Hata aliposikia Tou, (Tou) mfalme wa Hamathi, na kuwa Daudi 
amewapiga jeshi lote la Hadadezeri (Hadarezer), mfalme wa Soba, 
Daudi akampeleka mwanawe Hadoramu kwa mfalme Daudi, ili 
kumsalimia, na kumbariki, kwa sababu alikuwa amepigana 
Hadadezeri (Hadarezer), na kumpiga; kwa maana Hadadezeri 
(Hadarezer) alikuwa amepigana vita juu ya Tou; naye akaleta 
vyombo vya dhahabu, na fedha, na shaba, vya namna zote. 


Swali: Ni Toi au Tou? Joram au Hadoramu? Hadadezer au Hadarezer? 
2 Samweli 10:18 


Wakakimbia Washami mbele ya Israeli; naye Daudi akawaua katika 
Washami, watu wa magari mia saba, na wapanda farasi arobaini 
elfu, naye akampiga huyo Shobaki, jemadari wa jeshi lao, hata akafa 
huko. 


1 Nyakati 19:18 


Washami wakakimbia mbele ya Israeli; naye Daudi akawaua katika 
Washami, watu wa magari saba elfu, na askari waendao kwa miguu 
arobaini elfu na akamwua na Shobaki, jemadari wa jeshi. 


Swali: Watu wa magari mia saba au waendao kwa miguu elfu saba? 


wapanda farasi arobaini elfu au waenda kwa miguu? Shobach au 
Shophach?® 


2 wafalme 8:26 


Ahazia alikuwa na umri wa miaka ishirini na miwili alipoanza 
kutawala... 


2 Nyakati 22:2 


Ahazia alikuwa na umri wa miaka arobaini na miwili alipoanza 
kutawala... 





Biblia ninayoitumia "SWAHILI UNION BIBLE (1952 edition) UBS 35M 2007", imeyafanya majina 
hayo yawe na herufi zinazofana hadi zinaharibu hoja ya mtunzi kama si ufafanuzi huu. Kwa hakika 
hoja yake ni ya msingi kwa wanaotumia Kingereza na kama wafasiri wa Biblia wa Kiswahili 
wangezingatia kuandika Majina kama yalivyo!! 

$ Tatizo la majina ni la Biblia ya kiswahili Ukitazama ya Kingereza utaona tofauti za majina hayo!! 
Kama nilivyoeleza katika footnote namba saba! 

hetani ndiye Bwana wa Daudi? Mungu aepushe hilo! 





2 Samweli 6:23 

Basi (Mikali = Michal kwa Kingereza), binti Sauli, hakuwa na mtoto 
hata siku ya kufa kwake. 


2 Samweli 21:8 


Ila Mfalme akawatwaa hao wana wawili wa Rispa, binti Aya, 
aliomzalia Sauli, Armoni na Mefiboshethi; na wana watano wa 
(Merabu = Michal kwa Kingereza) binti Sauli, aliomzalia Adrieli, 
mwana wa Barzilai, Mmeholath. 


Swali: Je, Mikali alikuwa na watoto au hakuwa na watoto? Zingatia: Hilo 
jina Mikal katika 2 Samweli 21:8 bado lipo ndani ya Biblia ya The King 
James Version and The New World Translation of the Holy Scriptures 
inayotumika na Mashahidi wa Yehova, lakini limeshabadilishwa na kuwa 
Merabu katika The New American Standard Bible (1973). 


C. Sijapatapo kuona chochote katika hayo hapo kabla. Je, kuna ziada? 


M. Je, bado unataka kusikia ziada? Je, mifano hii haitoshi kuweza 
kuukana utakatifu wa Biblia? Tazama Mwanzo 6:3 "BWANA akasema, 
roho yangu haitashindana na mwanadamu milele, kwa kuwa yeye 
naye ni nyama; basi siku zake zitakuwa miaka mia na ishirini.” 


Sasa, Nuhu alikuwa na miaka mingapi alipokufa? Zaidi ya miaka mia na 
ishirini. Tazama Mwanzo 9:29 "Siku zote za Nuhu zilikuwa miaka mia 
kenda na hamsini, akafa.'' Baadhi ya wanatiolojia wa Kikristo wanadai 
kuwa hili halimaanishi kuwa kiwango cha juu zaidi cha uhai wa 
mwanadamu kitakuwa ni miaka mia na ishirini, lakini inamaanisha kuwa 
mafuriko ya Nuhu ndiyo yangetokea katika mwaka wa mia na ishirini. 
Hata maelezo haya hayatoshi, kwa kuwa wakati wa mafuriko Nuhu 
angekuwa na umri wa miaka mia sita na ishirini (500 4 120). Hata hivyo, 
Biblia inaeleza kuwa Nuhu alikuwa na miaka mia sita. Soma Mwanzo 
5:32 "Nuhu alikuwa mwenye miaka mia tano...” Mwanzo 7:6 "Naye 
Nuhu alikuwa mtu wa miaka mia sita hapo hiyo gharika ya maji 
ilipokuwa juu ya nchi." 


Wakristo wanaamini kuwa Mungu amemuumba binadamu kwa mfano 
Wake: mweupe, mweusi, au rangi yoyote, mwanamume aua mwanamke? 
Haya ni kwa mujibu wa Mwanzo 1:26 "Mungu akasema, Na tufanye 
mtu kwa mfano wetu, kwa Sura yetu;..."" Lakini hili linapingana na 
Isaya 40:18, 25: "Basi mtamlinganisha Mungu na nani? Au 
mtamfananisha na mfano wa namna gani?..." "Mtanifananisha na 
nani, basi nipate kuwa sawa naye? Asema yeye aliye Mtakatifu.'' Pia 
tazama Zaburi 89:6 "Maana ni nani katika mbingu awezaye 

kulinganishwa na BWANA? Ni nani afananaye na BWANA 
miongoni mwa mwalaika?” Na Yeremia 10:6,7 "Hapana hata mmoja 
aliye kama wewe, Ee BWANA,..." "... hapana hata mmoja kama 
wewe." 


C. Lakini yote hayo yapo katika Agano la Kale. 
M. Vizuri, hebu twende katika Agano Jipya. 


Yohana 5:37 "Naye Baba aliyenipeleka amenishuhudia. Sauti yake 
hamkuisikia wakati wo wote, wala sura yake hamkuiona.” 


Yohana 14:9 ".... Aliyeniona mimi amemwona Baba..." . 


Yohana 5:31 "...mimi Nikijishuhudia mwenyewe, ushahidi wangu 
hauwezi kukubaliwa kuwa wa kweli." 


Yohana 8:14 "Yesu akajibu, akawaambia Mimi ningawa 
ninajishuhudia mwenyewe, ushuhuda wangu ndio kweli..." 


Hii ni mifano michache tu ya migongano ndani ya Agano Jipya. Utapata 
migongano zaidi kama tutazungumzia ukweli wa imani za Wakristo wa 
kisasa kama vile imani ya Utatu, Uungu wa Yesu Kristo, Mtoto wa 
Mungu kwa Yesu, Dhambi ya Asili na Mateso Msalabani ndio uwokovu, 
bila kutaja namna Biblia ilivyowashushia hadhi manabii, kuwa waliabudu 
miungu ya uwongo, kuingiliana ndugu kwa ndugu, kubaka, na uzinzi. 


C. Wapi unapoyapata hayo katika Biblia? 


M. Nuhu anaripotiwa kuwa alilewa hadi akawa uchi mbele ya watoto 
wake walio wakubwa (Mwanzo 9:23-24): "Shemu na Yafethi 
wakatwaa vazi, wakalitanda mabegani mwao wote wawili, wakaenda 
kinyumenyume, wakaufunika uchi wa baba yao; na nyuso zao 
zilielekea nyuma, wala hawakuuona uchi wa baba yao. Nuhu 
akaelevuka katika ulevi wake, akajua mwana wake mdogo 
alivyomtendea.” 


Suleimani ameshutumiwa si kwa kuwa ana vimada vingi sana, lakini pia 
kuabudu miungu ya uwongo (1 Wafalme 11:9-10) "Basi BWANA 
akamghadhibikia Sulemani kwa sababu moyo wake umegeuka, naye 
amemwacha BWANA, Mungu wa Israeli, aliyemtokea mara mbili, 
akamwamuru katika habari ya jambo hilo hilo asifuate miungu 
mingine; lakini yeye hakuyashika aliyoyaamuru BWANA." 

Haruna, mtume aliyeongozana na Musa, nduguye, katika kazi yake kwa 
Firauni, alituhumiwa kuwa amewaundia wana wa Israeli ndama wa 
dhahabu ili wamwabudu (Kutoka 32:4): "Akaipokea mikononi mwao 
akaitengeneza kwa patasi, akaifanya iwe sanamu ya ndama kwa 
kuiyeyusha; nao wakasema, Hiyo ndiyo miungu yako, Ee Israeli 
iliyokutoa katika nchi ya Misri." 


Unaweza kusoma juu ya Lutu anakabiliwa na tuhuma za kujamiiana kwa 
maharimu na mabinti zake wawili (Mwanzo 19:36): "Basi hao binti 
wote wawili wa Lutu wakapata mimba kwa baba yao" 


Unaweza kusoma juu ya mtume aliyeoa wanawake wawili ambao ni 
ndugu kwa wakati mmoja (Mwanzo 29:28): "Yakobo akafanya hivi, 
akatimiza siku saba, Naye akampa Raheli bibti yake kuwa mkewe." 


Na mtume mwingine ametuhumiwa kwa uzinzi (2 samweli 11:4-5): 
"Basi Daudi akapeleka wajumbe, akamtwaa; (mke wa Uriiah} naye 
akaingia kwake; naye akalala naye; (maana yule mwanamke 
amekwisha kutakasika unajisi wake); kisha akarudi nyumbani 
kwake. Yule mwanamke akachukua mimba; basi akapeleka na 
kumwambia Daudi, akasema, Ni mja mzito"' 


Swali langu: Vipi Daudi anakubaliwa kuwa ni katika kizazi cha Yesu 
wakati ameelezwa ni mtu aliyefanya uzinzi? Allah aepushie mbali jambo 
hilo! Je, hili halipingani na kile kilichotajwa katika Kumbukumbu la 
Torati 23:2 "Mwana wa haramu asiingie katika mkutano wa 
BWANA; hata kizazi cha kumi asiingie aliye wake katika mkutano 
wa BWANA." 


Tuhuma nyingine ni kuingiliana ndugu na kubaka dhidi ya Ammon, 
mtoto wa Daudi, na dada yake wa kambo Tamar (2 Samweli 13:14): 
"Walakini yeye hakukubali kusikiliza sauti yake; naye akiwa na 
nguvu kuliko yeye, akamtenza nguvu, akalala naye." 


Ubakaji mwingine wenye pande nyingi unaendelea, ulifanywa na 
Absalom dhidi ya masuria wa Daudi, unaosimuliwa katika 2 Samweli 
16:22 "Basi wakamtandikia Absalomu hema juu ya nyumba darini; 
naye Absalomu akaingia kwa masuria ya babaye machoni pa Israeli 
wote." 


Kuingiliana ndugu kwingine, kumefanywa na Yuda na Tamari (mke wa 
mwanawe) Mwanzo 38:15-18 "Yuda alipomwona alimdhania kuwa ni 
kahaba, maana amejifunika uso, akamgeukia kando ya njia, 
akasema, Niruhusu niingie kwako. Maana hakujua kuwa ni 

mkwewe. Akamwuliza utanipa nini, ukiingia kwangu? Akasema, 
nitakuletea mwana-mbuzi wa kundini. Naye akamwuliza, Je! 
Utanipa rehani hata utakapomleta? Akasema, Nikupe rehani gani? 
Akamjibu, Pete yako ya muhuri, na kamba yake, na fimbo yako iliyo 
mkononi mwako. Basi akampa, akaingia kwake, naye akapata 
mimba." 


Ingawa Wayahudi na Waislamu mara nyingi wana mitazamo tofauti, 
lakini hakuna Mwislamu atakayediriki kuandika kitabu na kumbandika 
mtume yoyote wa Israeli kama vile, Yuda, Daudi, Yesu na wengineo, 
tuhuma za kubaka, uzinzi, kuingiliana maharimu (ndugu kwa ndugu), au 
umalaya. Mitume yote ilitumwa na Allah ili kuwaongoza wanadamu. Je, 
unadhani kuwa Mungu amepeleka watu wabaya waje kuongoza? 


C. Sifikirii hivyo. Lakini je, huiamini Biblia? 


M. Sisi tunaamini maandiko matakatifu yote, lakini yakiwa katika mfumo 
wake wa asili. Mungu ametuma mitume kwa kila taifa wakiwa ni 
waonyaji, na baadhi yao walikuwa na maandiko kama mwongozo kwa 
taifa maalumu tu. Al-Suhufu (Nyaraka) zilipelekwa kwa Ibrahimu, Torati 
(sehemu ya Agano la Kale) kwa Musa, Zaburi (Psalms) kwa Daudi, na 
Injili (Agano Jipya) kwa Yesu. Hakuna chochote katika vitabu hivi 
kilichobakia katika asili yake. Ikiwa ni sehemu ya mpango wa Allah, 
Yeye, hatimaye, alimtuma Muhammad akiwa ni mwisho wa mitume yote 
akiwa na Ourani ambayo ni mwongozo kwa wanadamu wote, sehemu 
yoyote na wakati wowote. 


Yesu mwenyewe amesema kuwa ametumwa kwa watu wa Israeli tu 
(Matayo 15:24) "Akajibu, Akasema, Sikutumwa ila kwa kondoo 
waliopotea wa nyumba ya Israeli." Pia Matayo 1:21 "Naye atazaa 
mwana, nawe utamwita jina lake Yesu, maana, yeye ndiye 
atakayewaokoa watu wake na dhambi zao." Yesu pia amesema kuwa 
hakuja kubadilisha ila kukamilisha (Matayo 5:17-18) "Msidhani ya 
kuwa nalikuja kuitangua torati au manabii; la, sikuja kutangua, bali 
kutimiliza. Kwa maana, amin, nawaambia, Mpaka mbingu na nchi 
zitakapoondoka, yodi moja wala nukta moja ya torati haitaondoka, 
hata yote yatimie." 


C. Lakini katika Marko 16:15 Yesu amesema, "Akawaambia, Enendeni 
ulimwenguni mwote, mkaihubiri Injili kwa kila kiumbe." 


M. Hilo linapingana na kile kilichotajwa hapo juu katika matayo 15:24 na 
Matayo 1:21. Pili, Marko 16:9-20 zimeondoshwa katika Biblia nyingi. 
The New American Standard Bible imekiweka kipande hiki katika 

Imani ya Utatu 
M. Je, bado unaendelea kuamini Utatu? 


C. Imesemwa katika Waraka wa Kwanza wa Yohana 5:8-9: "Kwa 
maana wako watatu washuhudiao [mbinguni, Baba, na Neno, na 
Roho Mtakatifu, na watatu hawa ni umoja, Kisha wako watatu 
washuhudiao duniani], Roho, na maji, na damu; na watatu hawa 
hupatikana kwa habari moja..." 


M. Hayo yapo katika Biblia ya King James Version, lilochapishwa 
mwaka 1611, na kujenga ushahidi wa nguvu mno kwa imani ya Utatu. 
Lakini kwa sasa kifungu hiki cha "Baba, na Neno, na Roho Mtakatifu: na 
watatu hawa ni umoja," kimeshaondoshwa katika Biblia ya Rivised 
Standard Version ya mwaka 1952 na 1971 na katika Biblia nyingine 
nyingi, kwa kuwa kilikuwa ni udanganyifu uliotiwa bila ya haki katika 
maandishi ya Kigiriki. 


1 Yohana 5:7-8 katika The New American Standard Bible inasema: "Na 
ni Roho anayeshuhudia, kwa sababu Roho ni kweli. Kwa maana 
wako watatu washuhudiao, Roho na maji, na damu, na watatu hao 
hupatikana kwa habari moja." Pia Biblia ya The New World 
Translation of the Holy Scriptures inayotumiwa na Mashahidi wa 
Yehova, utakuta: "Kwa maana kuna mashahidi watatu: roho, na 
maji, na damu, na watatu hao hupatikana kwa habari moja." Siwezi 
jua kama hujui kuwa kifungu hiki muhimu mno kimeshaondoshwa, lakini 
nashangaa kwa nini wachungaji na wahubiri wange hawapo macho na 
jambo hili! 


Utatu si kitu cha Biblia. Neno "Utatu" halipo katika Biblia au hata katika 
kamusi za Biblia. Kamwe halijafundishwa wala kutajwa na Yesu. Hakuna 
mzizi wala uthibitisho, ndani ya Biblia, wa kulikubali. 


C. Lakini katika Matayo 28:19 badao tunakuta: "...mkiwabatiza kwa 
jina la Baba, na Mwana, na Roho Mtakatifu'' Kipande hiki bado 
hakijaondoshwa. Je, huu si uthibitisho wa Utatu? 


M. Hapana. Kama watu watatu wanakaa au wanakula pamoja, je, hilo 
linamaanisha kuwa wao wanaunda mtu mmoja? La! Kwani kuundwa kwa 
Utatu na Athanasius, shemasi wa Kimisri anayetokea Alezandria, 
kulikubaliwa na Baraza la Nicaea mwaka 325 AD (zaidi ya karne tatu 
baada ya kuondoka kwa Yesu). Hapana shaka Wapagani wa Kirumi 
waliachangia katika imani hii ya utatu wa mungu. Sabato ilibadilishwa na 
kuwa Jumapili na Desemba 25, siku ya kuzaliwa kwa mungu wao jua 


28 


Mithra, ikatangazwa kuwa ni Siku ya kuzaliwa Yesu, ingawa Biblia kwa 
uwazi kabisa imeyatabiri na kuyaharamisha mapambo ya miti ya 
Krismasi katika Yeremia 10:2-5 "BWANA asema hivi, Msijifunze njia 
ya mataifa, wala msishangae kwa sababu ya ishara za mbinguni; 
maana mataifa hushangaa kwa sababu ya ishara hizo. Maana desturi 
za watu hao ni ubatili; maana mtu mmoja hukata mti mwituni, kazi 
ya mikono ya fundi na shoka. Huupamba kwa fedha na dhahabu; 
huukaza kwa misumari na nyundo, usitikisike. Mfano wao ni ni 
mfano wa mtende, kazi ya cherahani, hawasemi; hawana budi 
kuchukuliwa, kwa sababu hawawezi kwenda. Usiwaogope; kwa 
maana hawawezi kutenda uovu, wala hawana uwezo wa kutenda 
mema." Kwa kuwa Wakristo wameenda mbali na mafundisho asilia ya 
Yesu, Mungu amemleta mtume Wake wa mwisho, Muhammad, afufue na 
kubatilisha mabadiliko yaliyofanywa na wanadamu: Kalenda ya Kirumi 
ya Julian imetambulishwa kuwa ni ya enzi za Kikristo; Nguruwe 
amehalalishwa; kutahiriwa kumeharamishwa na Paulo (Wagalatia 5:2 
"Tazama, mimi Paulo nawaambia ninyi ya kwamba, mkitahiriwa, 
Kristo hatawafaidia neno." 


Ourani inaonya katika Sura 5:73 "Kwa hakika wamekufuru wale 
waliosema: "Mwenyezi Mungu ni Mmoja katika (wale waungu) 
watatu; (Yeye ndiye wa tatu wao). Hali hakuna mungu ila Mwenyezi 
Mungu Mmoja (tu peke yake). Na kama hawataacha hayo 
wayasemayo, kwa yakini itawakamata — wale wanaoendelea na 
ukafiri miongoni mwao — adhabu iumizayo." Je, bado unaendelea 
kuamini Utatu, ambao haujafundishwa na Yesu? 


C. Lakini Mungu na Yesu ni kitu kimoja (Yohana 14:11) "Mnisadiki ya 
kwamba mimi ni ndani ya Baba, na Baba yu ndani yangu..." 


M. Soma Yohana 17:21. 


C. "Wote wawe na umoja; kama wewe, Baba, ulivyo ndani yangu, 
nami ndani yako; hao nao wawe ndani yetu..." 


M. Hapa ni wazi kuwa Mungu na Yesu ni kitu kimoja, na Wanafunzi nao 
ni kitu kimoja ndani ya Yesu na Mungu. Kama Yesu ni Mungu kwa 
sababu yupo ndani ya Mungu, kwa nini wanafunzi wasiwe Miungu, 
wakati wao ni sawa na Yesu, aliye ndani ya Mungu? Kama Mungu, Yesu, 
na Roho Mtakatifu wanaunda umoja (Utatu) wakiwa pamoja na 
wanafunzi wataunda umoja wa Ukumi na Tano wa Mungu. 


C. Lakini Yesu ni Mungu kwa mujibu wa Yohana 14:9: "...Aliyeniona 
mimi amemwona Baba" 

M. Tazama kile kilichokuwepo kabla na baada ya Yohana 14:8 "Filipo 
akamwambia, Bwana utuonyesha Baba, yatutosha. Yesu 
akamwambia, Mimi nimekuwepo pamoja nanyi siku hizi zote, wewe 
usinijue, Filipo? Aliyeniona mimi amemwona Baba; Basi wewe 
wasemaje, Utuonyeshe Baba?" 


Yesu alimuuliza Filipo vipi nimwonyeshe Mungu kwa wanafunzi, kitu 
ambacho hakiwezekani. Unatakiwa umwamini Mungu kwa kuheshimu 
Viumbe vyake: jua, mwezi, viumbe vyote, na Yesu, aliyeumbwa na 
Mungu. Yeye amesema katika Yohana 4:24 "Mungu ni Roho....." na 
Yohana 5:37 "... Sauti yake hamkuisikia wakati wowote, wala Sura 
yake hamkuiona.'” Vipi utaweza kuona roho? Kile walichokiona 
kilikuwa ni Yesu, sio Mungu. Paulo amesema katika 1 Timotheo 6:16 
"Ambaye yeye peke yake hapatikani na mauti, amekaa katika nuru 
isiyoweza kukaribiwa; wala hakuna mwanadamu aliyemwona, wala 
awezaye kumwona. Heshima na uwezo una yeye hata milele. 
Amina.'' Kwa hiyo kile ukionacho si Mungu. Ourani inasema katika Sura 
6:103 "Macho hayamfikii (kumwona), bali yeye anayafikia macho 
(kuyaona na kuwaona hao wenye macho). Naye ni Mwenye kujua 
yaliyofichikana na yaliyo dhahiri." 


C. Ni vigumu kukikana kile tulichofundishwa tangu utotoni. 


M. Huenda maswali yafuatayo yatakupa ufahamu mzuri juu ya Utatu: 
Roho Mtakatifu ni nani? 


C. Roho (Spirit) Mtakatifu ni Roho (Ghost) Mtakatifu naye ni Mungu vile 
vile. Tumefundishwa kuwa Baba ni Mungu, Mwana ni Mungu, Na Roho 
(Ghost) Mtakatifu ni Mungu. Haturuhusiwi kusema Miungu Mitatu, bali 
Mungu Mmoja. 


M. Soma Matayo 1:18. 


C. “Kuzaliwa kwake Yesu Kristo kulikuwa hivi. Mariamu mama 
yake alipokuwa ameposwa na Yusufu, kabla hawajakaribiana, 
alionekana ana mimba kwa uweza wa Roho Mtakatifu." 


M. Linganisha hili na Luka 1:26-27. 


C. "Mwezi wa sita, malaika Gabrieli alitumwa na Mungu kwenda 
mpaka mji wa Galilaya, jina lake Nazareti, kwa mwanamwali bikira 
aliyekuwa ameposwa na mtu, jina lake Yusufu, wa mbali ya Daudi; 
na jina lake bikira huyo ni Mariamu." 

M. Kuzaliwa kwa Yesu kimuujiza Matayo ametaja Roho Mtakatifu na 
Luka ametaja malaika Gabrieli. Roho Mtakatifu ni nani? 


C. Hiyo ndiyo Kadhia, Roho Mtakatifu ni malaika Gabrieli. 
M. Je, bado unaendelea kuamini Utatu kwa sasa? 


C. Kwa hiyo, Mungu ni Mungu na Roho Mtakatifu (Spirit) au Roho 
(Ghost) Mtakatifu ni malaika Gabrieli, na Yesu ni .... 


M. Hebu nikusaidie: Yesu ni mtume, mtoto wa Mariamu. 
C. Vipi utatatua kile tukiitacho siri takatifu isiyosemeka? 


M. Tunatumia Ourani kama ni kipimo cha kusahihisha mabadiliko 
yaliyofanywa na wanadamu katika maandiko ya ufunuo uliopita. Kama 
unamwamini Mungu Mmoja, na Yesu kama ni mtume, kwa nini huendi 
mbele zaidi kwa hatua moja na kumkubali Muhammad kuwa ni Mjumbe 
wa Mwisho? Kariri shahada au ushuhuda, baada yangu, kwanza kwa 
Kingereza na kisha kwa Kiarabu. 


C. Nashuhudia kuwa hakuna mola apasaye kuabudiwa kwa haki ila Allah, 
Asiye na mshirika, na Muhammad ni mjumbe na mtume wake. Ashadu 
an la illaha illa allahu wahdahu la sharikah lahu wa ashhadu anna 
Muhammad abdahu wa rasulahu. Lakini vipi kuhusu babu na bibi zangu? 
Napenda kuwa nao. Wote walikuwa Wakristo. 


M. Ibrahimu aliwaacha wazazi wake na babu/bibi zake pale ukweli 
(Uislamu) ulipofunuliwa kwake. Kila mtu ataulizwa juu nafsi yake. 
Huenda ukweli ulikuwa haujawafikia hao wazee wako kwa uwazi kama 
ulivyokufikia wewe. Qurani inasema katika Sura 17:15 "Anayeongoka, 
basi anaongoka kwa maslaha ya nafsi yake mwenyewe, na 
anayepotea, basi anapotea kwa khasara (ya nafsi) yake mwenyewe. 
Wala hatabeba mbebaji mzigo wa mwingine. Na Sisi si wenye 
kuwaadhibisha (viumbe) mpaka Tuwapelekee Mtume 
(awafahamishe yaliyo ya haki, basi wakiyakataa ndipo 
wanapoangamizwa).'' Ukweli umeshakujia na ni shauri yako. 


C. Je, naweza kuzikubali dini zote mbili Uislamu na Ukristo? 
M. Hakuna kulazimishana kuingia dini. Unaweza kufanya kile utakacho. 
Lakini kama WEWE utachanganya imani zote mbili, hilo linamaanisha 


kuwa wewe bado hujajisalimisha kwa Allah. Wewe bado ni mtu 
asiyeamini, kama alivyosema Mwenyezi Mungu katika Sura 4:150-152 

"Hakika wale wanaomkanusha Mwenyezi Mungu na Mitume yake, 
na wanataka kutenga baina ya Mwenyezi Mungu na Mitume Yake, 
kwa kusema: "Wengine tuna waamini na wengine tunawakataa," na 
wanataka kushika njia iliyo kati kati ya haya (si ya Kiislamu khasa 
wala ya kikafiri). Hao ndio makafiri kweli. Na Tumewaandalia 
makafiri adhabu idhalilishayo. Na waliomwamini Mwenyezi Mungu 
na Mitume Yake wala wasimfarikishe yeyote katika wao (bali 
wamewaamini wote), hao atawapa ujira wao. Na Mwenyezi Mungu 
ni Mwingi wa kusamehe (na) Mwingi wa kurehemu." Huenda 
ukakubaliana nami kama tutajadili mada nyinginezo. 


C. Je, tunatakiwa kukariri shahada kabla ya kijifunza kikamilifu? 


M. Punde tu unapofikia balehe na una uwezo wa kiakili, hapo 
utahesabiwa, sawa umeikakiri shahada au hujaikariri. Allah ameumba 
ulimwengu huu kwa lengo. Amekupa viungo vya kutofautisha kati ya 
haki na batili. Yeye ameshatuma mitume mingi wakiwa ni waonyaji. 
Tumeumbwa ili tumwabudu Yeye na kushindana wenyewe kwa wenyewe 
katika kufanya matendo mema hapa duniani. 


Sura 3:191 "Mola wetu! Hukuviumba hivi bure, Utukufu ni wako..." 
Sura 90:8-10 "Je! Hatukumpa macho mawili? Na ulimi na midomo 
miwili? Na Tukambainishia zote njia mbili — (iliyo njema na iliyo 
mbaya)?” 

Sura 51:56 "Sikuwaumba majini na watu ila wapate kuniabudu." 
Sura 18:7 "Kwa hakika Tumevifanya vilivyoko juu ya ardhi viwe 


pambo lake, ili tuwatazame ni nani katika wao (viumbe) wenye 
vitendo vizuri zaidi." 

Imani ya Uuungu wa Yesu Kristo 
M. Je, Yesu ni Mungu? 


C. Ndiyo. Katika Injili, kwa mujibu wa Yohana 1:1 "Hapo mwanzo 
kulikuwako Neno, naye Neno alikuwako kwa Mungu, naye Neno 
alikuwa Mungu." 


M. Tumeshakubaliana kuwa kitabu kitakatifu hakitakiwi kiwe 
kinapingana. Kama kuna aya mbili zinazopingana, basi ni aya moja tu 
itakayokuwa ni ya kweli au zote mbili ni za uwongo, kwa kuwa zote 
mbili haziwezi kuwa sahihi. Kwa mujibu wa Yohana 1:1 Yesu ni Mungu. 
Sasa, kuna miungu mingapi? Kwa uchache miwili. Hili linapingana na 
vifungu vingi vya Biblia: Kumbukumbu 4:39 "Kwa hivyo ujue, leo hivi, 
ukaweka moyoni mwako, ya kuwa BWANA ndiye Mungu katika 
mbingu juu, na katika nchi chini; hapana mwingine." Kumbukumbu 
6:4 "Sikiza, Ee Israeli; BWANA, Mungu wetu, BWANA ndiye 
mmoja." Isaya 43:10-11 "... mpate kujua, na kuniamini, na kufahamu 
ya kuwa mimi ndiye; kabla yangu hakuumbwa Mungu awaye yote, 
wala baada yangu mimi hatakuwepo mwingine." Isaya 44:6 
"BWANA wa Majeshi, asema hivi; Mimi ni wa kwanza, na mimi ni 
wa mwisho; zaidi yangu mimi hapana Mungu." Isaya 45:18 "Maana 
BWANA, aliyeziumba mbingu, asema hivi; Yeye ni Mungu; ndiye 
aliyeiumba dunia na kuifanya; ndiye aliyeifanya imara; hakuiumba 
ukiwa, aliiumba ili ikaliwe na watu; Mimi ni BWANA, wala hapana 
mwingine." 


Kutokana na Isaya 45:18 Tunahitimisha kuwa Mungu peke yake ndiye 
Muumba na hakuna mwingine, wala Yesu, hajashiriki katika uumbaji. 


Pia soma Kumbukumbu 4:35; Kutoka 8:10; 2 Samweli 7:22; 1 Wafalme 
8:23; 1 Nyakati 17:20; Zaburi 86:8, 89:6 na 113:5; Hosea 113:4; na 
Zakaria 14:9. 


C. Lakini hayo yote yapo katika Agano la Kale. Je, unayapata maelezo 
kama hayo katika Agano Jipya? 


M. Bila shaka. Soma Marko 12:29, pale palipoandikwa kuwa Yesu 
mwenyewe amesema: ''Yesu akamjibu, Ya kwanza ndiyo hii, Sikia, 
Israeli, Bwana Mungu wetu ni Bwana mmoja." 


1 Wakorintho 8:4 "... twajua ya kuwa sanamu si kitu katika 


ulimwengu, na ya kuwa hakuna Mungu ila mmoja tu." 1 Timotheo 
2:5 "Kwa sababu Mungu ni mmoja, na mpatanishi kati ya Mungu na 

wanadamu ni mmoja, mwanadamu Kristo Yesu." Sasa unaweza 
kusema kama Yohana 1:1 ni sahihi na aya hizi zote si sahihi, au kinyume 
chake. 


C. Vipi mtu ataweza kufanya maamuzi hayo? 


M. Hebu, tulitazame jambo hilo katika mtazamo wa Ourani, ambao 
unalingana na kile alichokisema Yesu mwenyewe katika Biblia. Yesu 
ametajwa mara nyingi katika Ourani kama ni "Neno kutoka kwa 
Allah." Katika Sura 3:39: "Mara Malaika wakamlingania, hali 
amesimama akisali chumbani, kwamba Mwenyezi Mungu anakupa 
khabari njema za (kuwa utazaa mtoto; umwite) Yahya, atakayekuwa 
mwenye kumsadikisha (Mtume atakayezaliwa) kwa Neno litokalo 
kwa Mwenyezi Mungu (naye ni nabii Isa) na atakayekuwa bwana 
kabisa na mtawa na Nabii anayetokana na watu wema. (Nao ni 
nyinyi).” 


Katka Sura 3:45 "(Kumbukeni) waliposema Malaika: "Ewe 
Maryamu! Mwenyezi Mungu anakupa khabari njema za (kumzaa 
mtoto bila ya mume, bali kwa kutamkwa) Neno tu litokalo Kwake (la 
kukwambia 'Zaa' ukazaa pasina kuingiliwa). Jina lake ni Masih, isa, 
mwana wa Maryamu, mwenye hishima katika dunia na Akhera, na 
miongoni mwa waliopelekwa mbele na Mwenyezi Mungu'' Katika aya 
mbili zote, Yesu anaitwa "Neno kutoka kwa Allah," kwa hiyo 
inamaanisha ni Neno litokalo kwa Allah au linalomilikiwa na Allah," 
inalingana na 1 Wakorintho 3:23: "Nanyi ni wa Kristo, na Kristo ni wa 
Mungu." Yohana 1:1 ingepaswa iandikwe: "... na Neno lilikuwa la 
Mungu." Huenda kosa limetokea katika kutafsiri kutoka lugha ya 
Kiarami kwenda Kigiriki, kwa makusudi au si kwa makusudi. Katika 
lugha ya Kigiriki, Theos ni Mungu, wakati Theou inamaanisha ya Mungu 
(tazama kamusi yoyote ya Kigiriki au ya Biblia, au kitabu Muhammad 
katika Biblia na Profesa Abdul Ahad Dawud, askofu wa zamani wa 
Uramiah, ukurasa 16). Hii tofauti ya herufi moja tu ina matokeo 
makubwa. 


C. Kwa nini Yesu anaitwa "Neno la Mungu" katika vitabu viwili vyote? 


M. Kuumbwa kwa Yesu ndani ya fuko la uzazi la Mariamu kulikuwa bila 
ya mbegu za uzazi za mwanamume, kwa kuwa hilo lilikuwa kwa amri ya 
Allah: "Kuwa" kama ilivyotajwa katika Sura ya 3:47 "(Maryamu) 
akasema: ''Mola wangu! Nitapataje mtoto, na hali mtu yoyote 
hakunigusa?" Akasema (Mola wake): "Ndivyo vivyo: Mwenyezi 
Mungu huumba Anavyopenda: Anapohukumu jambo, Huliambia: 
'Kuwa', (basi) likawa." 

C. Yesu ni Mungu kwa sababu yeye amejazwa Roho Mtakatifu. 


Kuna watu wengine waliojazwa Roho Mtakatifu? Je, wote ni miungu? 
Tazama Matendo 11:24 "Maana alikuwa mtu mwema amejaa Roho 
Mtakatifu na imani, watu wengi wakaongezeka upande wa Bwana." 
Na Matendo 5:32 "Na sisi tu mashahidi wa mambo haya, pamoja na 
Roho Mtakatifu ambaye Mungu amewapa wote wamtiio.' Pia 
unatakiwa usome Matendo 6:5; 2 Petro 1:21; 2 Timotheo 1:14; 1 
Wakorintho 2:16; Luka 1:41. 


C. Lakini Yesu alijazwa Roho Mtakatifu akiwa tumboni mwa mama 
yake. 


M. Jambo hilo hilo lilikuwa kwa Yohana Mbatizaji, kwani tunasoma 
katika Luka 1:13-15 "Lakini yule Malaika akamwambia, Usiogope, 
Zakaria, maana dua yako imesikiwa, na mkeo Elisabeti atakuzalia 
mtoto mwanamume, na jina lake utamwita Yohana....... naye 
atajazwa Roho Mtakatifu hata tangu tumboni mwa mamaye." 


C. Lakini Yesu alifanya miujiza. Aliwalisha watu elfu moja kwa mikate 
mitano na samaki wawili tu. 


M. Jambo hilo hilo lilifanywa na Elisha na Eliya. Elisha aliwalisha watu 
mia kwa vipande ishirini vya mikate na mashuke kidogo ya nafaka 
(ngano), 2 Wafalme 4:44 inasimulia: " Basi akawaandikia, nao wakala, 
wakasaza, sawasawa na Neno la BWANA." Elisha aliongeza mafuta ya 
mjane, katika 2 Wafalme 4:7 "... Enenda ukayauze mafuta haya, uilipe 
deni yako; nayo yaliyosalia uyatumie wewe na watoto wako.'' Pia 
tazama 1 Wafalme 17:16 "Lile pipa la unga halikupunguka, wala ile 
chupa ya mafuta haikuisha, sawasawa na neno la BWANA 
alilolinena kwa kinywa cha Eliya." Pia tazama 1 Wafalme 17:6 
"Kunguru wakamletea [Eliya] mkate na nyama asubuhi, na mkate 
na nyama jioni, akanywa maji ya kile kijito." 


C. Lakini Yesu aliponya ukoma. 


M. Elisha alifanya vivyo hivyo, alimwambia Naaman yule Mkoma aoge 
katika mto Jodani. Kama inavyosimuliwa katika 2 Wafalme 5:14 "Ndipo 
akashuka, akajichovya mara saba katika Yordani; sawasawa na 
neno lake yule mtu wa Mungu |Elisha|; nayo nyama ya mwili wake 
ikarudi ikawa kama nyama ya mwili wa mtoto mchanga, akawa 
safi." 


C. Lakini Yesu alimfanya kipofu aweze kuona tena. 

M. Elisha alifanya vivyo hivyo: 2 Wafalme 6:17 "Elisha akaomba, 
akasema, Ee BWANA, nakusihi, mfumbue macho yake, apate kuona. 
BWANA akamfumbua macho yule mtumishi; naye akaona;....'' 2 
Wafalme 6:20 "Hata walipokwisha kuingia Samaria, Elisha akasema, 
BWANA wafumbue macho watu hawa, wapate kuona. BWANA 
akawafumbua macho, wakaona; kumbe! Walikuwa katikati ya 
Samaria.'' Vilevile, Elisha amesemwa kuwa alisababisha upofu: 2 
Wafalme 6:18 "Na walipomtelemkia Elisha akamwomba BWANA, 
akasema, Uwapige, nakusihi, watu hawa kwa upofu. Akawapiga kwa 
upofu sawasawa na neno la Elisha." 


C. Yesu alifufua wafu. 


M. Linganisha hilo na Eliya: 1 Wafalme 17:22 "BWANA akaisikia 
sauti ya Eliya; na roho ya mtoto ikamrudia, akafufuka."" Muujiza 
kama huo pia ulifanywa na Elisha: 2 Wafalme 4:34 "Akapanda juu ya 
kitanda, akajilaza juu ya mtoto, akaweka kinywa chake juu ya 
kinywa chake, na macho yake juu ya macho yake, na mikono yake 
juu ya mikono yake; akajinyoosha juu yake; mwili wake yule mtoto 
ukaanza kupata moto." Hata kuigusa mifupa ya Eliya kuliweza kufanya 
wafu wapate uhai: 2 Wafalme 13:21 "Ikawa walipokuwa wakimzika 
mtu angalia, waliona kikosi; wakamtupa yule mtu kaburini mwa 
Elisha; mara yule maiti alipoigusa mifupa ya Elisha, alifufuka, 
akasimama kwa miguu." 


C. Lakini Yesu alitembea juu ya maji. 


M. Musa alinyoosha mkono wake juu ya bahari: Kutoka 14:21-22 "Musa 
akanyoosha mkono wake juu ya bahari;... Wana wa Israeli 
wakaenda ndani kati ya bahari katika nchi kavu; nayo maji 
yalikuwa ukuta kwao mkono wa kuume, na mkono wa kushoto.” 


C. Yesu aliweza kuwafurusha mapepo? 


M. Yesu mwenyewe amekiri kuwa watu wengine wanaweza kufanya 
hilo: Matayo 12:27 na Luka 11:19 "Na mimi nikitoa pepo kwa 
Beelzebuli, je! wana wenu huwatoa kwa nini? Kwa sababu hiyo hao 
ndiyo watakaowahukumu.'' Pia wanafunzi wa Yesu waliwatoa mapepo, 
kama alivyosema Yesu: Matayo 7:22 "Wengi wataniambia siku ile, 
Bwana, Bwana, hatukufanya unabii kwa jina lako, na kwa jina lako 
kutoa pepo, na kwa jina lako kufanya miujiza mingi?"' 


Hata mitume ya uongo ilifanya maajabu, kama ilivyotabiriwa na Yesu 
mwenyewe: Matayo 24:24 "Kwa maana watatokea makristo wa 

uongo, na manabii wa uongo, nao watatoa ishara kubwa na 
maajabu; wapate kuwapoteza, kama yamkini, hata walio wateule." 


C. Lakini Eliya na Elisha walifanya miujiza kwa kumwomba Bwana. 


M. Yesu naye alifanya miujiza kwa uweza wa Mungu, kama alivyosema 
yeye mwenyewe: Yohana 5:30 "Mimi siwezi kufanya neno mwenyewe; 
kama nisikiavyo ndivyo nihukumuvyo; na hukumu yangu ni ya haki, 
kwa sababu siyatafuti mapenzi yangu mimi, bali mapenzi yake 
aliyenipeleka". Na Luka 11:20 "Lakini, ikiwa mimi natoa pepo kwa 
kidole cha Mungu, basi ufalme wa Mungu umekwisha kuwajilia." 


Miujiza yote iliyofanywa na Yesu imeshafanywa na mitume iliyopita, pia 
wanafunzi wake, na hata makafiri. Kwa upande mwingine, Yesu hawezi 
kufanya mwujiza kwa makafiri (wasio na imani): Marko 6:5-6 "Wala 
hakuweza kufanya mwujiza wo wote huko, ispokuwa aliweka mikono 
yake juu ya wagonjwa wachache akawaponya. Akastaajabu kwa 


akifundisha." 
C. Lakini Yesu alifufuka siku ya tatu baada ya kufaliki. 


M. Tutazungumzia kusulubiwa kwake baadaye, kwa sababu kuna 
mabishano mengi sana juu ya hilo. Kwa sasa, nitakachosema ni kuwa, 
hilo limesemwa na Paulo, ambaye kamwe hajamwona Yesu akiwa hai: 2 
Timotheo 2:8 "Mkumbuke Yesu Kristo, aliyefufuka katika wafu, wa 
uzao wa Daudi kama inenavyo injili yangu." 


Habari ya kufufuliwa katika Marko 16:9-20 nayo imeshaondoshwa katika 
Biblia nyingi. Kama haijaondoshwa, basi imechapwa kwa maandishi 
madogo au ndani ya mabano na yakiwa na ufafanuzi. Tazama Revised 
Standard Version, The New American Standard Bible, na the New World 
Translation of The Holy Scriptures ya Mashahidi wa Yehova. Hebu 
nikuulize kitu kimoja: Je, Yesu ameshadai kuwa yeye ni Mungu au 
ameshasema: "Mimi ni Mungu wenu, niabuduni?" 


C. Hapana, lakini yeye ni Mungu na ni mtu. 

M. Lakini ameshadai kuwa yeye yupo hivyo? 

C. Hapana. 

M. Kwa hakika, yeye ameshatabiri kuwa watu watamwabudu yeye bure, 


wataamini imani isiyoundwa na Mungu bali na mwanadamu: Matayo 

15:9 "Nao waniabudu bure, Wakifundisha mafundisho Yaliyo 
maagizo ya wanadamu."' 


Imani zote za Ukristo wa sasa zimeundwa na wanadamu: Utatu, Uungu 
mwana wa Yesu, Uungu wa Yesu Kristo, na imani ya Dhambi ya Asili na 
Uwokovu kwa njia ya mateso ya Yesu. Kutokana na maneno ya Yesu 
mwenyewe yaliyosajiliwa katika Agano Jipya, ni wazi kuwa yeye kamwe 
hajapatapo kudai Uungu wala kujitambulisha kuwa ni mshirika wa 
Mungu: "...na ya kuwa sifanyi neno kwa nafsi yangu..' Yohana 8:28; 
'... kwa maana Baba ni mkuu kuliko mimi.... Bwana Mungu wetu ni 
Bwana mmoja.'' Marko 12:29 "Mungu wangu, Mungu wangu, mbona 
umeniacha?" Marko 15:34 na "...Ee Baba, mikononi mwako naiweka 
royo yangu'' Luka 23:46, na "Walakini habari ya siku ile na saa ile 
hakuna aijuaye, hata malaika walio mbinguni, wala mwana, ila 
Baba." Marko 13:32. Yesu alikuwa anaitwa mtume, mwalimu kutoka 
kwa Mungu, mtumishi Wake, Masihi, na baadaye akaongezewa na 
kuitwa Mwana wa Mungu, na kisha akawa Mungu Mwenyewe. 


Hebu sasa na tutumie akili zetu: Vipi mwanamke anayekufa amzae 
Mungu? Yesu alilala, wakati Mungu kamwe halali: Zaburi 121:4 "Naam, 
hata sinzia wala hata lala usingizi, Yeye aliye mlinzi wa Israeli" 
Mungu lazima anakuwa na nguvu zaidi. Lakini, vipi watu walimtundika 
Yesu na kumsulubu kama inavyodai Biblia? Vipi Yesu atakuwa Mungu 
kama yeye alimwabudu Mungu (alimwomba) kama viumbe hai vingine: 
Luka 5:16 "Lakini yeye alikuwa akijiepua, akaenda mahali 
pasipokuwa na watu akaomba." 


Yesu alijaribiwa na Shetani kwa siku arobaini; Luka 4:1-13, lakini katika 
Yakobo 1:13 inasema: "... maana Mungu hawezi kujaribiwa na 
maovu..." Sasa, vipi Yesu atakuwa Mungu? Hatuwezi kuona mantiki 
(akili) zaidi. 


C. Ndiyo, mimi mwenyewe sifahamu hilo, lakini tunalazimika kukubali 
hilo kiupofu. 


M. Je, mwelekeo huo haupingani na Biblia yenyewe, inayosema kuwa 
unalazimika kukithibitisha kitu: | Wathesalonike 5:21 "Jaribuni mambo 
yote; lishikeni lililo jema." 


C. Kwa kweli, hilo linachafua sana. 


M. Lakini katika 1 wakorintho 14:33 inasema: "Kwa maana Mungu si 
Mungu wa machafuko, bali wa amani; vilevile kama ilivyo katika 

zilizoundwa na wanadamu 





watakatifu." Imani 

Imani ya kuamini Uungu Mwana wa Yesu 
M. Je, Yesu ni Mtoto wa Mungu? 


C. Ndiyo. Soma Matayo 3:17, pale Yesu alipobatizwa na Yohana: “Na 
tazama, sauti kutoka mbinguni ikasema, Huyu ni Mwanangu, 
mpendwa wangu, ninayependezwa naye.” 


M. Hutakiwa kulichukua neno “Mwana” kwa maana ya sisisi, kwa 
sababu Biblia vilevile inawachukulia mitume wengi na watu wengine 
kuwa ni watoto wa Mungu. Soma Kutoka 4:22 


C. “Nawe umwambie Farao, Bwana asema hivi, Israeli ni mwanangu 
mimi, mzaliwa wa kwanza wangu.” 


M. Hapa ni Yakobo (Israeli) mtoto Wake wa kwanza. Soma 2 Samweli 
7:13-14 au 1 Nyakati 22:10. 


C. 2 Samweli 7:13-14 “Yeye ndiye atakayejenga nyumba kwa jina 
langu, nacho kiti cha enzi cha ufalme wake nitakifanya imara milele. 
Mimi nitakuwa baba yake, naye atakuwa mwanangu...” 


M. Inachanganya zaidi ukisoma Yeremia 31:9 “... maana mimi ni baba 
wa Israeli, na Efraimu ni mzaliwa wa kwanza wangu.” Katika Kutoka 
4:22, sasa hivi, tumeona Israeli naye ameitwa mtoto wake wa kwanza. 
Nani hasa, ndiye mtoto wa kwanza: Israeli au Efraimu? Hata watu wa 
kawaida wanaweza kuwa watoto wa Mungu. Soma Kumbukumbu 14:1. 


C. “Ninyi mmekuwa wana wa BWANA, Mungu wenu.” 


M. Watu wa kawaida pia wanaweza kuitwa watoto wa kwanza wa 
Mungu. Soma Warumi 8:29. “Maana wale aliowajua tangu asili, 
aliwachagua tangu asili wafananishwe na mfano wa Mwana wake, ili 
yeye awe mzaliwa wa kwanza miongoni mwa ndugu wengi.” 


M. Kama wote ni watoto wa kwanza, sasa Yesu atakuwa nani? 

C. Yeye ni mtoto wa pekee wa Mungu kwa kuzaliwa. 

M. Muda mrefu kabla ya kuzaliwa Yesu, Mungu amemwambia Daudi 
Zaburi 2:7 “Nitaihubiri amri, BWANA aliniambia, Ndiwe mwanangu, 
Mimi leo nimekuzaa.” Kwa hiyo Daudi vilevile ni Mtoto wa Mungu wa 


kuzaa. Maana ya “Mwana wa Mungu” si maana ya sisisi ispokuwa ni ya 
istiari. Nayo inaweza kuwa mtu apendwaye na Mungu. Pia Yesu 

amesema kuwa Mungu si Baba yake peke yake lakini pia ni Baba yanu 
Matayo 5:45, 48. 


C. “ili mpate kuwa wana wa Baba yenu...” na “Basi nyinyi mtakuwa 
wakamilifu, kama Baba yenu wa mbinguni alivyo mkamilifu.” 


M. Utaona katika vifungu vingi vya Biblia kuwa msemo “Mwana wa 
Mungu” linamaanisha mapenzi, upendo na ukaribu na Mungu, na hilo si 
kwa Yesu peke yake. Utaona wana na mabinti wa Mungu: 2 Wakorintho 
6:18 “Nitakuwa Baba kwenu, Nanyi mtakuwa kwangu wanangu wa 
kiume na wa kike.” Kwa mtazamo wa kifungu hiki na vifungu vingine 
katika Biblia, hakuna mantiki yoyote kwa nini Yesu azingatiwe kuwa ni 
mwana wa Mungu kwa maana ya sisisi au ufahamu wa pekee. 


C. Lakini yeye hana baba. Hiyo ndiyo sababu kuwa yeye ni mwana wa 
Mungu. 


M. Basi unalazimika kumzingatia Adamu kuwa ni mwana wa Mungu, 
kwa kuwa yeye hana baba wala mama. Katika Luka 3:38, inasema “...wa 
Adamu, wa Mungu.” Soma Waebrania 7:3. “Hana baba, hana mama, 
hana wazazi, hana mwanzo wa siku zake, wala mwisho wa uhai 
wake, bali amefananishwa na Mwana wa Mungu; huyo adumu 
kuhani milele.” 


M. Nani huyo? Jibu katika Waebrania 7:1 “Kwa maana Melkizedeki 
huyo, mfalme wa Salemu; kuhani wa Mungu aliye juu, aliyekutana 
na Ibrahimu...” Yeye ni wa pekee zaidi kuliko Yesu au Adamu. Kwa 
nini yeye azingatiwi kuwa ni mtoto wa Mungu au Mungu Mwenyewe? 


C. Kwa hiyo, Yesu unamwitaje? 

M. Waislamu wanamwita Yesu, mtoto wa Mariamu. 

C. Hakuna mtu atakayepinga hilo. 

M. Ndiyo, hilo ni lepesi na hakuna mtu wa kulikana. Yesu amejiita 
mwana wa mwanadamu na amekataa kuitwa mtoto wa Mungu. Soma 
Luka 4:41. 

C. “Pepo nao waliwatoka watu wengi, wakipiga kelele na kusema, 


Wewe u Mwana wa Mungu. Akawakemea, asiwaache kunena, kwa 
sababu walimjua kuwa ndiye Kristo” 

M. Ni wazi hapa kuwa alikataa kuitwa mwana wa Mungu. Pia alikataa 
cheo kama hicho katika Luka 9:20-21, na kuwaambia wanafunzi wake 
wasi mchukulie kwa njia hiyo. 


C. “Akawaambia, Nanyi mwasema ya kwamba mimi ni nani? Petro 
akamjibu akasema, Ndiwe Kristo wa Mungu. Akawaonya 
akawakataza wasimwambie mtu neno hilo.” 


M. Yesu, aliyekuwa Masihi mtarajiwa, mtume, aliongezwa kutoka 
mwalimu hadi mwana wa Mungu, Bwana, na mwishowe Mungu. Soma 
Yohana 3:2 “Huyo alimjia usiku, akamwambia, Rabi, twajua ya 
kuwa u mwalimu, umetoka kwa Mungu...”; Yohana 6:14 “Basi watu 
wale, walipoiona ishara aliyoifanya, walisema, Hakika huyu ni nabii 
yule ajaye ulimwenguni.” Pia Yesu aliitwa mtume katika Yohana 7:40; 
Matayo 21:11; Luka 7:16 na 24:19. Katika Matendo 9:20, tunasoma: 
“Mara [Paulo] akamuhubiri Yesu katika masinagogi, ya kwamba 
yeye ni Mwana wa Mungu.” (Kutokana na haya, pia unaweza 
kuhitimisha kuwa Wakristo wa mwanzo walikuwa wanatumia 
masinagogi, lakini baadaye pale Ukristo ulipoacha mafundisho asili ya 
Yesu, makanisa yakaanzishwa. Paulo, Barnabas, na Mataifa 
walifurushwa watoke kwenye masinagogi, kwa kuwa walituhumiwa 
kuwa wamekufuru na kuleta machafuko. Tazama Matendo 13:50, 17:18, 
na 21:28.). Katika Luka 2:11, inasemekana kuwa: “Maana leo katika 
mji wa Daudi amezaliwa, kwa ajili yenu, Mwokozi, ndiye Kristo 
Bwana.” Na Yohana 1:1 "Hapo mwanzo kulikuwako Neno, naye 
Neno alikuwako kwa Mungu, naye Neno alikuwa Mungu." 

Je, Yesu amesulubiwa? 


M. Qurani inaeleza katika Sura 4:157 kuwa Yesu hakusulubiwa: “Na 
kwa (ajili ya) kusema kwao: “Sisi tumemuua Masihi Isa, mwana wa 
Maryamu, Mtume wa Mungu,” hali hawakumwuua wala 
hawakumsulubu,...” Je, unaendelea kuamini kuwa Yesu amefia 
msalabani? 


C. Ndiyo, alikufa na baadaye akafufuka. 


M. Sote tunaafikiana kuwa hakuna mtu aliyeshuhudia muda aliofufukia. 
Wao walilikuta kaburi alilolala Yesu likiwa tupu na wakahitimisha kuwa 
amefufuka, kwa sababu wanafunzi na mashahidi wengine walimwona 
akiwa hai baada madai ya kusulubiwa. Je, haiwezekani kuwa, kama 
inavyodai Ourani, kwamba hajafa msalabani? 


C. Ushahidi upo wapi? 


M. Hebu tutazame vifungu vya Biblia ambavyo vinaunga mkono 
hitimisho hilo. Je, unayapa uzito zaidi yale aliyoyasema Yesu au tetesi za 
wanafunzi, mitume, na mashahidi wengine? 


C. Bila shaka, zaidi ni kwa kile alichosema Yesu mwenyewe. 


M. Hiyo ni kwa mujibu wa vile alivyosema Yesu: Matayo 10:24 
“Mwanafunzi hampiti mwalimu wake, wala mtumwa hampiti bwana 
wake.” 


C. Lakini Yesu mwenyewe amesema kuwa atafufuka miongoni mwa 
wafu: Luka 24:46 “Akawaambia, Ndivyo ilivyoandikwa, Kwamba 
Kristo atateswa na kufufuka siku ya tatu;” 


M. Kuteseka mara nyingi kunatiwa chumvi zaidi katika Biblia kwa 
kutumia msamiati wa “kufa,” kama Paulo aliovyosema katika 1 
wakorintho 15:31 “Naam, ndugu, kwa huku kujisifu kwangu 
nilikonako juu yenu katika Kristo Yesu Bwana wetu, ninakufa kila 
siku.” (yaani ninateseka kila siku). Huu ni ushahidi mwengine: 


1. Msalabani, Yesu alimsihi sana Mungu amsaidie: Matayo 27:46 “Na 
kama saa tisa, Yesu akapaza sauti yake kwa nguvu akisema, Eloi, 
Eloi, lama sabakthani? Yaani, Mungu wangu, Mungu wangu, mbona 
umeniacha?” Katika Luka 22:42, inasimuliwa kuwa; “Akasema, Ee 
Baba, ikiwa ni mapenzi yako, uniondolee kikombe hiki; walakini si 
mapenzi yangu, bali yako yatendeke.” (Kombe hilo ni kombe la mauti.) 

2. Ombi la Yesu asife msalabani lilikubaliwa na mungu, kwa mujibu wa 
Luka, mwandishi wa Waebrania, na Yakobo. Kwa hiyo, vipi afie 
msalabani? Luka 22:43 “Malaika kutoka mbinguni akamtokea 
akamtia nguvu.” Hili linamaanisha kuwa malaika amemuhakikishia 
kuwa Mungu hato mwacha bila ya kumpa msaada: Waebrania 5:7 “Yeye, 
siku hizo za mwili wake, alimtolea yule, awezaye kumwokoa na 
kumtoa katika mauti, maombi na dua pamoja na kulia sana na 
machozi, akasikilizwa kwa jinsi alivyokuwa mcha Mungu.” Maombi 
ya Yesu “yalisikilizwa,” jambo linalomaanisha kuwa maombi yake 
yalijibiwa na Mungu kwa wema: Yakobo 5:16 “...Kuomba kwake 
mwenye haki kwafaa sana, akiomba kwa bidii.” Yesu mwenyewe 
amesema katika Matayo 7:7-10 “Ombeni nanyi mtapewa; tafuteni, 
nanyi mtaona, bisheni, nanyi mtafunguliwa; kwa maana kila 
aombaye hupokea; mnaye atafutaye huona; naye abishaye 
atafunguliwa. Au kuna mtu yupi kwenu, ambaye, mwanawe 
akimwomba mkate, atampa jiwe? Au akiomba samaki, atampa 
nyoka?” Ikiwa maombi ya Yesu yote yalikubaliwa na Mungu, likiwemo 
lile ombi lake asife msalabani, sasa itakuwaje mng ang anie kuwa amefia 
msalabani? 


3. Miguu yake haikuvunjwa na askari wa Kirumi: Yohana 19:32-33 
“Basi askari wakaenda, wakamvunja miguu wa kwanza, na wa pili, 
aliyesulubiwa pamoja naye. Lakini walipomjia Yesu na kuona ya 
kuwa amekwisha kufa, hawakumvunja miguu.” Je, wewe unategemea 
madai ya askari hao kuwa Yesu alikuwa amekwishakufa, au walitaka 
kumwokoa kwa kuwa walikuwa wanaamini kuwa Yesu alikuwa hana 
kosa kabisa? 


4. Kama Yesu alifia msalabani, damu yake ingeganda na kwa hiyo 
kusingekuwa na damu ya kububujika kutoka mwilini mwake pale 
alipochomwa kitu cha ncha kali. Lakini Injili inaeleza kuwa damu na maji 
zilitoka: Yohana 19:34 “Lakini askari mmojawapo alimchoma ubavu 
kwa mkuki; na mara ikatoka damu na maji.” 


5. Mafarisayo walipomtaka Yesu athibitishe kazi yake ya kweli, alijibu: 
Matayo 12:40 “Kwani kama vile Yona alivyokuwa siku tatu mchana 
na usiku katika tumbo la nyangumi, hivyo ndivyo Mwana wa Adamu 
atakavyokuwa siku tatu mchana na usiku katika moyo wa nchi.” Bila 
kujali kipengele cha wakati, ambacho nacho hakikuwa michana mitatu na 
mausiku matatu bali ilikuwa ni mchana mmoja (Jumamosi, mchana tu) na 
mausiku mawili (usiku wa Ijumaa na wa jumamosi). Je, Yona alikuwa hai 
katika tumbo la nyangumi? 

C. Ndiyo. 


M. Je, Yona aliendelea kuwa hai pale alipotemwa kutoka tumboni mwa 
nyangumi? 


C. Ndiyo. 
M. Basi Yesu alikuwa bado yu hai, kama alivyotabiri. 


6. Yesu mwenyewe ameeleza kuwa, yeye hajafia msalabani. Mapema, 
asubuhi ya Jumapili Mariamu Magdalena alienda kaburini, lililokuwa 
tupu. Alimwona mtu amesimama anayeonekana ni kama mtunza bustani. 
Baada ya mazungumzo, Magdalena alitambua kuwa huyo alikuwa ni 
Yesu na akataka kumgusa. Yesu alisema, kama inavyosimuliwa katika 
Yohana 20:17 “Yesu akamwambia, Usinishike, kwa maana sijapaa 
kwenda kwa Baba...” “Usinishike” huenda kwa sababu vidonda vya 
mwilini vingetonesheka na kumuuma. "Kwa maana sijapaa kwenda 
kwa Baba.” Maana yake ni kuwa yeye bado yupo hai, kwa sababu mtu 
anapokufa anarudi tena kwa Muumba. Huu ulikuwa ni uthibitisho wenye 
nguvu sana na umekubaliwa na Yesu mwenyewe. 


7. Baada ya tuhuma za kusulubiwa, wale wanafunzi walidhani kuwa yule 
aliyesulubiwa hakuwa ndiye Yesu yule yule kimwili bali kiroho, kwa 
sababu miili iliyofufuliwa inakuwa “kiroho.” 


C. Subiri dakika moja. Vipi anahakikisha kuwa miili iliyofufuliwa 
inakuwa ni ya “kiroho”? 


M. Hicho ndicho alichokisema Yesu mwenyewe katika Biblia: kuwa wao 
ni sawa na malaika. 


C. Wapi anaposema hivyo? 


M. Katika Luka 20:34-36 “Yesu akawaambia, Wana wa ulimwengu 
huu huoa na kuolewa; lakini, wale wahesabiwao kuwa wamestahili 
kuupata ulimwengu ule, na kule kufufuka katika wafu, hawaoi wala 
hawaolewi; wala hawawezi kufa tena; kwa sababu huwa sawasawa 
na malaika, nao ni wana wa Mungu, kwa vile walivyo wana wa 
ufufuo.” Kisha Yesu aliwakinaisha kuwa yeye alikuwa ni mtu yule yule 
kwa kuwaruhusu waguse mikono yake na miguu yake. Kwa kuwa bado 
walikuwa hawajamwamini, aliwaomba wamletee nyama ili awaonyeshe 
kuwa yeye bado anakula kama kila kiumbe hai kinavyokula. Soma Luka 
24:36-43 “Na walipokuwa katika kusema habari hiyo, yeye 
mwenyewe alisimama katikati yao, akawaambia, Amani iwe kwenu. 

Wakashtuka, wakaogopa sana, wakidhani ya kwamba wanaona 
roho. Akawaambia, mbona mnafadhaika? na kwa nini mnaona 
shaka mioyoni mwenu? Tazameni mikono yangu na miguu yangu, ya 
kuwa ni mimi mwenyewe. Nishikenishikeni, mwone; kwa kuwa roho 
haina mwili na mifupa kama mnavyoniona mimi kuwa nayo. Na 
baada ya kusema hayo aliwaonyesha mikono yake na miguu yake. 
Basi walipokuwa hawajaamini kwa furaha, huku wakistaajabu, 
aliwaambia, Mna chakula cho chote hapa? Wakampa kipande cha 
samaki wa kuokwa. Akakitwaa, akala mbele yao.” 


8. Kama bado unaamini kuwa alikufa msalabani, basi alikuwa ni mtume 
wa uwongo na amelaaniwa na Mungu kwa mujibu wa vifungu hivi: 
Kumbukumbu 13:5 “Na yule nabii, au yule mwotaji wa ndoto, na 
auawe...” Kumbukumbu 21:22-23: “Akiwa mtu ametenda dhambi 
ipasayo kufa, akauawa, nawe ukamtundika juu ya mti; mzoga wake 
usikae usiku kucha juu ya mti; lazima utamzika siku iyo hiyo; kwani 
aliyetundikwa amelaaniwa na Mungu; usije ukatia unajisi katika 
nchi yako akupayo BWANA, Mungu wako, iwe urithi wako.” 


Kuamini kifo hicho cha msalabani ni kuabisha unabii wake. Wayahudi 
wanadai kuwa wao wamemuua Yesu msalabani ili kuonyesha kuwa Yesu 
ni nabii wa uwongo. Wakristo wanaamini kuuliwa msalabani, ni lazima 
kwa ajili ya imani yao ya kuokolewa dhambi na, matokeo yake, 
wanalazimika waamini kulaaniwa kwa Yesu, vilevile. Imani hii ya 
Kikristo inapingana na mafundisho ya Biblia katika Hosea 6:6 “Maana 
nataka fadhili wala si sadaka; na kumjua Mungu kuliko sadaka za 
kuteketezwa.” Pia inapingana na mafundisho ya Yesu mwenyewe katika 
Matayo 9:13 “Lakini nendeni, mkajifunze maana yake maneno haya, 
Nataka rehema, wala si sadaka...” Yesu amesema tena katika Matayo 
12:7 “Lakini kama mngalijua maana yake maneno haya, Nataka 
rehema, wala si sadaka, msingaliwalaumu wasio na hatia.” 


C. Sasa, kwa nini watu wanaamini ufufuo? 


M. Paulo ndiye aliyefundisha ufufuo: Matendo 17:18 “...Wengine 
[Wayahudi] wakasema, Mpuzi huyu [Paulo] anataka kusema nini? 
Wengine walisema, Anaonekana kuwa mtangaza habari za miungu 
migeni, kwa maana alikuwa akihubiri habari za Yesu na ufufuo.” 
Paulo ambaye hajamwona Yesu, vilevile alikiri kuwa ufufuo wa Yesu ni 
Injili yake 2 Timotheo 2:8 "Mkumbuke Yesu Kristo, aliyefufuka 
katika wafu, wa uzao wa Daudi kama inenavyo injili yangu." Vilevile 
Paulo alikuwa ni mtu wa kwanza kutangaza kuwa Yesu ni Mwana wa 
Mungu: Matendo 9:20 “Mara [Paulo] akamuhubiri Yesu katika 

Imani ya Mateso, Kifo cha Yesu na Dhambi ya Asili 


C. Kwa hiyo wokovu wa dhambi kwa kupitia kusulubiwa kwa Yesu 
haukuwa sehemu ya mafundisho ya Yesu? 


M. Imani ya kuamini Mateso na Kifo cha Yesu kuwa ni wokovu, 
imekubaliwa na Kanisa baada ya karne tatu au nne tangu kuondoka kwa 
Yesu na kuicha dunia hii. Imani hii inapingana na Biblia, kama 
vinavyoonyesha vifungu vifuatavyo: Kumbukumbu 24:16 “Mababa 
wasiuawe kwa ajili ya watoto wao, wala watoto wasiuawe kwa ajili ya 
baba zao; kila mtu na auawe kwa ajili ya dhambi yake mwenyewe.” 
Yeremia 31:30 “Bali kila mtu atakufa kwa sababu ya uovu wake 
mwenyewe...”, Ezekieli 18:20 “Roho itendayo dhambi, ndiyo 
itakayokufa; mwana hatauchukua uovu wa baba yake, wala baba 
hatauchukua uovu wa mwanawe; haki yake mwenye haki itakuwa 
juu yake, na uovu wake mwenye uovu utakuwa juu yake.” Adamu na 
Hawa walibeba majukumu ya dhambi yao wenyewe, liyosamehewa na 
Allah kwa mujibu wa kitabu cha Uislamu. 


C. Lakini hayo yapo katika Agano la Kale. 
M. Soma kile alichokisema Yesu mwenyewe katika Matayo 7:1-2 


C. “Msihukumu, msije mkahukumiwa ninyi. Kwa kuwa hukumu ile 
mhukumuyo, ndiyo mtakayohukumiwa; na kipimo kile mpimiacho, 
ndicho mtakachopimiwa.” 


M. Soma 1 Wakorintho 3:8. 


C. “Basi yeye apandaye, na yeye atiaye maji ni wamoja, lakini kila 
mtu atapata thawabu zake mwenyewe sawasawa na taabu yake 
mwenyewe.” Lakini sisi tunaamini Dhambi ya Asili! 


M. Je, bado unanitaka nikuthibitishie kuwa watoto wanazaliwa bila ya 
kuwa na dhambi? Soma Matayo 19:14. 


C. “ Lakini Yesu akasema, Waacheni watoto wadogo waje kwangu; 
wala msiwazuie; kwa maana walio mfano wa hao, ufalme wa 
mbinguni ni wao.” 


M. Kwa hiyo kila mtu anazaliwa bila dhambi na watoto wote ni miliki ya 


ufalme wa mbinguni. Je, unajua kuwa, alikuwa ni Paulo aliyekomesha 
sheria ya Musa? Soma matendo 13:39. 

MUHAMMAD KATIKA BIBLIA 


Isamili Na Isaka Wote Wawili Waribarikiwa 


M. Kwa nini Ismaili na mama yake Hajiri waliondoka na kumwacha 
Sara? 


m. Baada ya kuachishwa ziwa Isaka, mama yake ambaye ni Sara 
alimwona Isamaili akimdhihaki Isaka. Baada ya hapo, Sara hakumtaka 
Ismaili arithi pamoja na mwanawe Isaka: Mwanzo 21:8-10 “Mtoto 
akakua, akaachishwa kunyonya; Ibrahimu akafanya karamu kuu 
siku ile Isaka alipoachishwa kunyonya. Sara akamwona Yule mwana 
wa hajiri Mmisri, ambaye alimzalia Ibrahimu, anafanya dhihaka. 
Kwa hiyo akamwambia Ibrahimu, Mfukuze mjakazi huyu na 
mwanawe, maana mwana wa mjakazi hatarithi pamoja na 
mwanangu, Isaka.” 


M. Isaka alikuwa na umri wa miaka miwili pale alipoachishwa ziwa. Kwa 
hiyo, Ismaili alikuwa na umri wa miaka kumi na sita, kwa sababu 
Ibrahimu alikuwa na umri wa miaka themanini na sita pale Hajiri 
alipomzaa Ismaili na alikuwa na umri wa miaka mia moja pale 
alipozaliwa Isaka, kwa mujibu wa Mwanzo 16:16 “Naye Abramu 
alikuwa mtu wa miaka themanini na sita, hapo Hajiri alipomzalia 
Abramu Ishmaeli.” Na Mwanzo 21:5 “Naye Ibrahimu alikuwa mtu 
wa mika mia, alipozaliwa mwana wake Isaka.” Mwanzo 21:8-10 hiyo 
inapingana na Mwanzo 21:14-21, pale Ismaili aliposimuliwa kuwa ni 
mtoto wa kuwekwa mabegani kwa mama yake, alipoitwa “mama” na 
“mwana,” pale wote wawili walipomwacha Sara “Ibrahimu akaamka 
asubuhi na mapema akatwaa mkate na kiriba cha maji, akampa 
Hajiri akimtwika begani pake, na kijana, akamruhusu; naye 
akatoka, akapotea katika jangwa la Beer-sheba...” hayo ni maelezo ya 
yanayomuhusu mtoto mchanga, si mwenye miaka kumi na tatu hadi kumi 
na tisa (teenager). Kwa hiyo Isamaili na mama yake Hajiri walimwacha 
Sara muda mrefu kabla ya kuzaliwa Isaka. Kwa mujibu wa maandiko ya 
Kiislamu, Ibrahimu alimchukua Ismaili na Hajiri na walifanya makazi 
mapya huko Maka, panapoitwa Parani ndani ya Biblia (Mwanzo 21:21) 
Kwa sababu ya maelekezo ya matakatifu aliyopewa Ibrahimu ikiwa ni 
sehemu ya mpango wa Mungu. Hajiri alikimbia mara saba baina ya 
vijilima viwili, Safa na Marwa, akitafuta maji. Hii ni asili ya moja ya 
ibada ifanywayo wakati wa hija huko Maka. Kisima cha maji 
kilichotajwa katika Mwanzo 21:19 bado kipo na kinajulikana kwa jina la 
Zamzam. Wote wawili Ibrahimu na Ismaili baadaye, waliijenga Kaaba 
ndani ya Maka. Eneo alilolitumia Ibrahimu kuswalia karibu na Kaaba 

bado lipo na linajulikana kwa jina Magam Ibrahimu, yaani, Kituo cha 
Ibrahimu. Wakati wa hija, mahujaji walio Maka na Waislamu wa dunia 
nzima wanaadhimisha sadaka ya Ibrahimu na Ismaili kwa kuchinja 
wanyama. 


m. Lakini Biblia inataja kuwa Isaka ndiye alikuwa wa kutolewa muhanga. 


M. Kitabu cha Uislamu kinaeleza kuwa agano lilifanywa kati ya Mungu, 
Ibrahimu, na mwanawe wa pekee Ismaili, na lilifanyika pale Ismaili 
alipotakiwa kutolewa muhanga. Katika siku kama hiyo, Ibrahimu, 
Ismaili, na wanaume wote wa nyumba ya Ibrahimu walitahiriwa. Wakati 
huo, Isaka hajazaliwa: Mwanzo 17:24-27 “Naye Ibrahimu alikuwa 
mwenye umri wa miaka tisini na kenda alipotahiriwa nyama ya govi 
lake. Na Ishmaeli mwanawe alikuwa mtu wa miaka kumi na mitatu, 
alipotahiriwa nyama ya govi lake. Siku ile akatahiriwa Ibrahimu na 
Ishmaeli mwanawe. Na watu wote wa nyumba yake, wazaliwa 
nyumbani, na wanunuliwa kwa fedha katika mkono wa mgeni, 
wakatahiriwa pamoja naye.” 


Mwaka mmoja baadaye, alizaliwa Isaka, na alitahiriwa pale alipokuwa na 
siku nane: Mwanzo 21:4-5 “Ibrahimu akamtahiri Isaka mwanawe, 
alipokuwa mwenye siku nane, kama Mungu alivyomwamuru. Naye 
Ibrahimu alikuwa mtu wa miaka mia, alipozaliwa mwana wake 
Isaka.” Kwa hiyo pale agano lilipofanywa na kufungwa (kutahiriwa na 
kutolewa muhanga) Ibrahimu alikuwa na miaka tisini na tisa na Ismili 
kumi na tatu. Isaka alizaliwa mwaka mmoja baadaye, pale Ibrahimu 
alipokuwa ana umri wa miaka mia moja. 


Wajukuu wa Ismaili, akiwemo Mtume Muhmmadi, na Waislamu wote, 
bado wanatekeleza agano la kutahiriwa hadi leo. Katika swala zao tano za 
kila siku, Waislamu wanajumuisha dua kwa Ibrahimu na kizazi chake 
pamoja na dua kwa Muhammad na kizazi chake. 


m. Lakini katika Mwanzo 22 imetajwa kuwa ni Isaka aliyekuwa wa 
kutolewa muhanga. 


M. Najua, lakini utaona mgongano wa hapo. Imetaja “mwana wako wa 
pekee, umpendaye, Isaka.” Je, hiyo haikutakiwa iwe “mwana wako wa 
pekee, umpendaye, Ismaili,” kwani Ismaili ndiye alikuwa na miaka kumi 
na tatu na isaka hajazaliwa? Alipozaliwa Isaka, Ibrahimu alikuwa na 
watoto wawili. Kwa sababu ya upendeleo pofu, jina Ismaili lilibadilishwa 
likawa Isaka katika Mwanzo 22 yote. Lakini Mungu amelikinga neno 
“wa pekee” ili kutuonyesha kile kilichotakiwa kiwepo. 


51 


D 


Hilo neno “...nitauzidisha uzao wako...” katika Mwanzo 22:17, 
mwanzoni lilinasibiana na Ismaili katika Mwanzo 16:10. Je, haikuwa kwa 
Mwanzo 22 inafaa kutumika kwa Ismaili? “Mimi nitakufanya wewe 
kuwa taifa kubwa” imesharudiwa mara mbili kwa ismaili katika 
Mwanzo 17:20 na Mwanzo 21:18, na kamwe haijatumika kwa Isaka hata 
kidogo. 


m. Wayahudi na Wakristo wanaendeleza madai kuwa Isaka alikuw ni 
mbora zaidi kuliko Ismaili. 


M. Wanaweza kusema hivyo kama watakavyo, lakini Biblia haiungi 
mkono madai hayo: Mwanzo 15:4 “Nalo neno la BWANA likamjia 
likinena, Huyu hatakurithi, bali atakayetoka katika viungo vyako 
ndiye atakayekurithi.” Kwa hiyo Ismail naye pia alikuwa ni mrithi wa 
Ibrahimu. 


Mwanzo 16:10 “Malaika wa BWANA akamwambia, hakika 
nitakuzidishia uzao wako, wala hautahesabika kwa jinsi 
utakavyokuwa mwingi.” 


Mwanzo 17:20 “Na kwa habari za Ishmaeli nimekusikia, 
nimembariki, nitamzidisha, nami nitamwongeza sana sana. Atazaa 
maseyidi kumi na wawili, nami nitamfanya awe taifa kuu.” 


Mwanzo 21:13 “Naye mwana wa mjakazi nitamfnya kuwa taifa, 
maana huyu naye ni uzao wako.” 


Mwanzo 21:18 “Ondoka, akamwinue kijana, ukamshike mkononi 
mwako, kwa kuwa nitamfanya kuwa taifa kubwa.” 


Kumbukumbu 21:15-17 “Akiwa mtu yuna wake wawili, mmoja 
ampenda, mmoja hampendi, nao wamemzalia watoto, ampendaye na 
asiyempenda wote wawili; na yule mzaliwa wa kwanza akiwa ni wa 
mke asiyependwa; ndipo itakapokuwa ya kwamba siku 
atakayowarithisha wanawe alivyo navyo, asimweke mwana wa 
ampendaye kuwa mzaliwa wa kwanza mbele ya mwana wa 
asiyempenda, naye ndiye mzaliwa wa kwanza huyu; lakini amkubali 
mzaliwa wa kwanza mwana wa yule asiyempenda, kwa kumpa 
mafungu mawili katika vyote alivyo navyo; kwa maana ndiye 
mwanzo wa nguvu zake; haki ya mzaliwa wa kwanza ni yake yeye.” 
Uislamu haupingi baraka za Mungu kwa Isaka na kizazi chake, lakini 
mtoto wa ahadi ni Ismaili, ambaye kutoka kwake ameibuka Muhammad 
akiwa ni mtume wa mwisho. 

m. Lakini Wakristo na Wayahudi wanadai kuwa Ismaili alikuwa ni mtoto 
wa haramu (nje ya ndoa). 


M. Hilo ndilo walisemalo, lakini silo lielezwalo na Biblia. Vipi mtume 
mkuu kama Ibrahimu awe na mke wa kinyume cha sheria na mtoto wa 
nje ya ndoa! 


Mwanzo 16:3 “... Sarai... akampa Abramu mumewe, [Hajiri] awe 
mkewe.” Kama ndoa ilikuwa ya halali, vipi mtoto wao awe wa haramu? 
Je, ndoa baina ya wageni wawili, Mkaldawo na Mmisri, si halali kuliko 
ndoa baina ya mwanamume na binti wa baba yake? Hata kama ni uwongo 
dhidi ya Ibrahimu au si uwongo, hilo limeelezwa katika Mwanzo 20:12 
“Naye kweli ni ndugu yangu, binti wa baba yangu ila siye mwana wa 
mama yangu, ndipo akawa mke wangu.” 


Pia, Jina Ismaili lilichaguliwa na Allah Mwenyewe: Mwanzo 16:11 
“Malaika wa BWANA akamwambia, tazama! Wewe una mimba, 
utazaa mwana wa kiume, nawe utamwita jina lake Ishmaeli, maana 
BWANA amesikia kilio cha mateso yako.” Ismaili maana yake “Mungu 
anasikia.” Ni wapi katika Biblia palipoandikwa kuwa Ismaili ni mtoto wa 
haramu? 


m. Hakuna sehemu yo yote. 


M. Muda mrefu kabla ya kuzaliwa Ismaili na Isaka, Allah alifanya agano 
na Ibrahimu: Mwanzo 15:18 “...akasema Uzao wako nimewapa nchi 
hii, kutoka mto wa Misri mpaka huo mto mkubwa, mto Frati.” Je, 
eneo kubwa la arabuni halipo kati ya mto Nile na Frati, sehemu ambayo 
kizazi chote cha Ismaili kilifanya makazi hapo baadaye? 


m. Je, unamaanisha kuwa hakuna ardhi aliyoahidiwa Isaka na kizazi 
chake? 


M. Sisi Waislamu hatupingi kuwa Isaka vilevile alibarikiwa. Tazama 
Mwanzo 17:8 "Nami nitakupa wewe na uzao wako baada yako nchi 
hii unayoikaa ugeni, nchi yote ya Kanaani, kuwa milki ya milele, 
nami nitakuwa Mungu wao." 


Je, vilevile, unaona tofauti ya kuwa Ibrahimu aliitwa “mgeni” katika 


Kanaani lakini si katika ardhi iliyopo baina ya Nile na Frati? Akiwa ni 
Mkaldawo, alikuwa ni karibu zaidi na Uwarabu kuliko Uyahudi. 

Kigezo cha Mtume na Yeremia 


Yeremia 28:9 “Nabii atabiriye habari za amani, neno la nabii yule 
litakapotokea, ndipo nabii yule atakapojulikana, kuwa BWANA 
amemtuma kweli kweli.” 


Neno Islamu pia linamaanisha utulivu na amani, amani kati ya Muumba 
na viumbe vyake. Utabiri huu wa Yeremia hauendani na Yesu, kwa kuwa 
Yesu mwenyewe ameeleza kuwa hajaja kwa amani: Luka 12:51-53 “Je! 
Mwadhani ya kwamba nimekuja kuleta amani duniani? Nawaambia, 
La, sivyo, bali mafarakano. Kwa kuwa tokea sasa katika nyumba 
moja watakuwamo watu watano wamefarakana, watatu kwa wawili, 
wawili kwa watatu. Watafarakana baba na mwanawe, na mwana na 
babaye; mama na binti yake, na binti na mamaye; mkwe mtu na 
mkwewe, mkwe na mkwe mtu.” Pia tazama matayo 10:34-36. 


Hadi atakapokuja Shiloh (Yeye Mwenye Amani) 


Huu ulikuwa ujumbe wa Yakobo kwa watoto wake kabla hajafariki: 
Mwanzo 49:1 “Yakobo akawaita wanawe, akasema, Kusanyikeni, ili 
niwaambie yatakayo wapata siku za mwisho.” 


Mwanzo 49:10 “Fimbo ya enzi haitaondoka katika Yuda, Wala 
mfanya sheria kati ya miguu yake, Hata atakapokuja Yeye /katika 
Biblia za Kingereza limeandikwa neno ‘Shiloh’], mwenye milki, 
Ambaye mataifa watamtii.” 


Shiloh pia ni jina la mji, lakini maana yake ya hakika ni amani, utulivu, 
kupunzika (Islamu). Neno hilo haliwezi kuwa linakusudiwa mji kwa 
hapa. Kama linakusudiwa mtu, litakuwa ni Shaluah (Elohim), 
lililofisidiwa, yaani Mtume (wa Allah). 


Kwa hiyo mitume ya Kiisraeli katika mlolongo wa ukoo wa Isaka 
utakoma punde tu akija Shiloh. Hii inalingana na Sura 2:133 “Je; (nyinyi 
Mayahudi na Manasara) mlikuwapo yalipomfikia Yaagubu mauti, 
alipowaambia wanawe: “Je, mtamuabudu nani baada yangu?” 
Wakasema: “Tutamwabudu Mola wako na Mola wa baba zako, 
Ibrahimu na Ismaili na Is-haga; Mungu mmoja tu, na sisi 
tunanyenyekea Kwake.” [kwa Kiarabu ‘muslimuuna = 
Waislamu/wenye kujisalimisha]” 


Mabadiliko ya utume kwenda kwa taifa lingine yalitishiwa katika 


Yeremia 31:36 “Amri hizi zikiondoka, zisiwe mbele zangu, asema 
BWANA, ndipo wazao wa Israeli nao wataacha kuwa taifa mbele 

zangu milele.” Hili pia liliashiriwa na Yesu katika Matayo 21:43 “Kwa 
sababu hiyo nawaambia, Ufalme wa Mungu utaondolewa kwenu, nao 
watapewa taifa lingine lenye kuzaa matunda yake.” 


Baka ni Maka 


Kaaba tukufu, iliyojengwa na Ibrahimu na mwanawe Ismaili, ipo Maka. 
Jina hili Maka limetajwa mara moja katika Ourani Sura 48:24. Jina 
lingine la Maka ni Baka, kulingana na lahaja za kikabila. Pia jina hili 
Baka nalo limetajwa mara moja, katika Sura 3:96 “Kwa yakini nyumba 
ya kwanza iliyowekwa kwa ajili ya watu (kufanya ibada) ni ile iliyoko 
Makka [kwa kiarabu imeandikwa Bakkah] yenye baraka na 
uwongozi kwa ajili ya walimwengu wote.” Ni jambo la kushangaza 
kiasi cha kutosha, hili neno Baka lilitajwa na Mtume Daudi katika Zaburi 
yake 84:6 “Wakapita kati ya bonde la Vilio [Baca], Hulifanya kuwa 
chemchemi. Naam, mvua ya vuli hulivika baraka.” Hiyo chemchemi 
hapa ni ile chemchemi ijulikanayo kama chemchemi ya Zamzam, ambayo 
bado ipo hadi leo katika eneo lilokaribu na Kaabah. 





Katika Kingereza imeandikwa Baca na hili neno si la kingereza, inasemekana ni la Kiebrania lenye 
maana ya kilio, vilio, sasa kama ni hivyo nalo neno baka kwa Kiarabu lina maana ya kilio, pia usisahau 
kuwa lugha za Kiarabu na Kiebrania zina maneno yanayofanana na kuwa na maana moja. 

Nyumba ya Utukufu Wangu 
Isaya 60:- 


1. “Ondoka, uangaze; kwa kuwa nuru yako imekuja, N a utukufa 
wa BWANA umekuzukia.” 60:1 Linganisha haya na Sura 74:1-3 
“Ewe [Muhammad] uliyejifunika maguo. Simama uonye 
(viumbe). Na Mola wako umtukuze.” 

2. “Maana, tazama, giza litafunika dunia, Na giza kuu 
litazifunika kabila za watu; Bali BWANA atakuzukia wewe, Na 
utukufu wake utaonekana juu yako.” 60:2 Kuja kwa Mtume 
Muhammad kulikuwa wakati wa giza pale dunia iliposahau 
upweke wa Mungu kama ulivyofundishwa na Ibrahimu na mitume 
mingine yote. Akiwemo Yesu. 

3. “Na mataifa wataijiria nuru yako, Na wafalme kuujia mwanga 
wa kuzuka kwako.” 60:3. 

4. “Inua macho yako, utazame pande zote; Wote 
wanakusanyana; wanakujia wewe; Wana wako watakuja 
kutoka mbali, Na binti zako watabebwa nyongani.” 60:4 Ndani 
ya miaka ishirini na mitatu Warabu wote waliungana. 

5. “Ndipo utakapoona na kutiwa nuru, Na moyo wako 
utatetemeka na kukunjuka; Kwa kuwa wingi wa bahari 
utageuzwa kukujia, Utajiri wa mataifa utakuwasilia.” 60:5 
Ndani ya karne moja, Uislamu ulienea nje ya mipaka ya Uarabuni. 

6. “Wingi wa ngamia utakufunika, Ngamia vijana wa Midiani na 
Efa; Wote watakuja kutoka Sheba; Wataleta dhahabu na 
uvumba; Na kuzitangaza sifa za BWANA.” 60:6. 

7. “Makundi yote ya Kedari yatakusanyika kwako, Kondoo 
waume wa Nebayothi watakutumikia; Watapanda juu ya 
madhabahu yangu ya kibali, Nami nitaitukuza nyumba ya 
utukufu wangu.” 60:7 Makabila ya Kedar (Warabu) 
waliotawanyika, waliungana. “Nyumba ya utukufu wangu.” Hapa 
inarejea kwa Nyumba ya Allah ya Maka na sio Kanisa la Kristo 
kama inavyofundishwa na wazungumzaji wa Kikristo. Ni ukweli 
yote) navyo vipo katika nchi ya pekee duniani iliyobakia bila 
kujipenyeza kwa ushawishi wa Kanisa. 


11. “Malango yako nayo yatakuwa wazi daima; hayatafungwa 
mchana wala usiku; Ili watu wapate kukuletea utajiri wa 
mataifa, Na wafalme wao wakiongozwa pamoja nao.” 60:11 Ni 
ukweli kwamba huo msikiti uliozunguka Kaabah mjini Maka 
umeendelea kuwa wazi mchana na usiku tangu pale Mtume 

Mpanda Punda na Mpanda Ngamia 


Mtazamo wa Isaya juu ya wapandaji wanyama wawili katika Isaya 21:7 
“Naye akiona kundi la wapanda farasi, wakienda wawili wawili, na 
kundi la punda, na kundi la ngamia;...” 


Nani aliyekuwa mpanda punda? Kila mwanafunzi wa Shule za Jumapili 
anamjua mtu huyo kuwa alikuwa ni Yesu: Yohana 12:14 “Naye Yesu 
alikuwa amepata mwana-punda, akampanda, kama vile 
ilivyoandikwa.” 


Nani, basi, aliyeahidiwa kuwa ni mpanda ngamia? Huyu mtume mwenye 
nguvu sana hajagunduliwa na wasomaji wa Biblia. Mtu huyo ni Mtume 
Muhammad. Kama hili halikubaliani naye, basi utabiri huo bado 
haujatimizwa. Hii ndiyo sababu Isaya ametaja katika 21:13 “Ufunuo juu 
ya Arabuni...” inamaanisha majukumu ya Waislamu wa Kiarabu, na bila 
shaka kwa sasa ya Waislamu wote, kueneza ujumbe wa Uislamu. 


Isaya 21:14 “Waleteeni wenye kiu maji, Enyi wenyeji wa nchi ya 
Tema, Nendeni kuwalaki wakimbiao na chakula chao.” Tema huenda 
ni Madina, alipohamia Mtume Muhammad na wafuasi wake. Kila 
mhamiaji aliunganishwa na mkazi wa Madina kwa muungano wa udugu, 
na Mtume. Pia wahamiaji walipewa chakula na makazi. 


Isaya 21:16 “Kwa sababu Bwana ameniambia hivi, Katika muda wa 
mwaka, kama miaka ya mtu mwenye kuajiriwa, utaangamia utukufu 
wote wa Kedari.” Sawasawa kabisa, katika mwaka wa pili Hijiria 
(kuhama), wapagani walishindwa katika vita vya Badri. 


Mwisho kabisa Isaya 21:17 inahitimisha na “...hao mashujaa wa Kedari 
watakuwa wachache; maana BWANA, Mungu wa Israeli, amenena 
neno hili.” Kedar ni mtoto wa pili wa Ismaili (Mwanzo 25:13), na kutoka 
kwake, hatimaye, aliibuka Mtume Muhammad. Mwanzoni watoto wa 
Kedari walimshambulia Muhammad na wafuasi wake. Lakini kwa kuwa 
wengi wao waliukubali Uislamu, idadi ya watoto wa Kedari walio 
wapinzani wa Kipagani iliaanza kupungua. Katika baadhi ya aya za 
Biblia, “Kedar” ni kisawe cha “Arab” kwa ujumla, kama ilivyo katika 
Ezekieli 27:21 “Arabuni, na wakuu wote wa Kedari...” 

Mtume Kama Musa 


Mungu alimhutubia Musa: Kumbukumbu 18:18 “Mimi 
nitawaondokeshea nabii miongoni mwa ndugu zao mfano wako 
wewe, mimi nitatia maneno yangu kinywani mwake, naye atawambia 
yote nitakayomwamuru.” 


1 .Miongoni mwa ndugu za Israeli wa (kizazi cha Ibrahimu kupitia Isaka) 
ni wana wa Ismaili (kizazi cha Ibrahimu kupitia Ismaili). Hapa Yesu 
ameondoshwa, kwa kuwa yeye ni Mwiisraeli. Vinginevyo ingetakiwa 
iandikwe “mtume miongoni mwenu.” 


2 Je, Muhammad si kama Musa? Kama hili halikubaliki, basi ahadi hii 
bado inatakiwa ikamilishwe. Jedwali hapo chini, limechukuliwa kutoka 
katika Al-ittihad (Januari — Machi 1982), ukurasa 41, huo ni ufafanuzi 
binafsi: 


Hapa chini, ni mlinganisho baina ya sifa muhimu sana kati ya Musa, 
Muhammad na Yesu ambazo huenda zikabainisha utambulisho wa 
“mtume huyo” aliyekuwa aje baada ya Musa: 












































zi neo la Musa Muhammad Yesu 
kulinganishwa 
Kuzaliwa: Kawaida Kawaida Si kawaida 
Maisha ya Ameoa na ana | Hajaoa wala 
y e Ameoa na ana watoto 
kifamilia: watoto hana watoto 
Kifo: Kawaida Kawaida Si kawaida 
Kari: Mtume/Kiongozi wa Mtume/Kiongozi Mus 
nchi wa nchi 
Kuhamishwa 
kwa nguvu ‘ Kaelekea ; 
fukubwani Kaelekea Median WA Hajahama 
kwake): 
Kukabiliana na Alikimbizwa/fukuzwa Alifukuzwa kwa Hakuna 
maadui: kwa nguvu nguvu/Vita kukabiliana 
Matokeo ya | Ushindi wa Kiroho na us indi wa Ushindi wa 
ge S SE Kiroho na i 
makabiliano: Kimwili em Kiroho 
Kimwili 
Kuandikwa Wakati wa uhai wake | Wakati wa uhai e vi 
kwa Ufunuo: (Torati) wake (Qurani) y 
Ge K wa kiasi 
y Kiroho/Sheria Kiroho/Sheria | kikubwa ni 
mafundisho: : 
Kiroho 

3. “Nitatia maneno yangu kinywani mwake.” Ufunuo wa Mungu ulikuja 
kupitia Gabrieli, na fikra binafsi za Mtume Muhammad hazikuhusika. 
Lakini hili linaafikiana na ufunuo mtakatifu wote. Labda hili limetajwa 
hapa maalumu kwa sababu ya kulinganishwa na ufunuo wa Musa, 
unaoaminika kuwa “uliandikwa katika majedwali.” 


Kumbukumbu 18:19 “Hata itakuwa, mtu asiyesikiliza maneno yangu 
atakayosema yule kwa jina langu, nitalitaka kwake.” 


Katika Qurani, Sura 113 miongoni mwa Sura zake 114 zinaanza na 
kifungu: “Kwa jina la Mwenyezi Mungu, Mwingi wa Rehema, 
Mwenye Kurehemu.” Kifungu hiki vilevile ni kifungu cha kawaida kwa 
maongezi ya kila siku ya Mwislamu, kwa vile kinatumiwa pale 
yanapoanza matendo mapya. Aya hiyo ‘si kwa jina la Mungu’, bali “kwa 
jina langu” “Jina halisi la Mungu ni Allah.” Halina ujinsia wala wingi, 
kama uliopo katika neno la Kingereza “God.” Wakristo wanaanza kwa 
“Jina la Baba, Mwana, na Roho Mtakatifu.” 


Pia inatakiwa itazamwe kuwa wale wote watakao kuwa hawasikilizi au 
kukubali ujumbe utakaouleta wataadhibiwa. Hili linalingana na Sura 3:19 
“Bila shaka Dini (ya haki) mbele ya Mwenyezi Mungu ni Uislamu...” 
na Sura 3:85 “Na anayetaka dini isiyokuwa ya Kiislamu basi 
haitakubaliwa kwake. Naye Akhera atakuwa katika wenye khasara 
(kubwa kabisa).” 

Mtumishi, Mjumbe na Mteule wangu 


Ukamilisho wa wazi wa utabiri wa Muhammad unapatikana katika Isaya 
42:1 


1. “Tazama mtumishi wangu nimtegemezaye; mteule wangu, ambaye 
nafsi yangu imependezwa naye; nimetia roho yangu juu yake; naye 
atawatolea mataifa hukumu.” Pia anaitwa “Mjumbe wangu” katika aya 
ya 19. Hapana shaka kuwa mitume yote kwa hakika walikuwa ni 
watumishi, wajumbe, na wateule wa Allah. Ndiyo, hakuna mtume, 
mwenye sifa za pekee kama Muhammad, ulimwenguni anayeitwa kwa 
jina hili la pekee. Kwa Kiarabu ni: Abduhu wa Rasuluhu Mustapha 
(Mtumishi wake na mjumbe wake.) Ushuhuda wa mwenye kuukubali 
Uislamu ni: “Ninashuhudia kuwa hakuna Mola apasaye kuabudiwa kwa 
haki ila Allah, hana mshirika, na ninashuhudia kuwa Muhammad ni 
mtumishi wake na ni mjumbe wake.” Mfumo huo huo unakaririwa mara 
tano kwa siku, katika adhana ya swala kabla ya kuanza kwa kila swala, 
mara tisa kwa siku katika tashahudi za swala zote za lazima, na mara 
nyingine nyingi kama Mwislamu anatekeleza swala yoyote ya nyongeza 
(swala za sunna). Jina maarufu zaidi la Mtume Muhammad ni Rasul 
Allah, linalomaanisha “Mjumbe wa Allah.” 


2. “Hatalia, wala hatapaza sauti yake, wala kuifanya isikiwe katika 
njia kuu.” Hili linaelezea adabu ya Mtume Muhammad. 


3. “...atatokeza hukumu kwa kweli.” 


4. “Hatazimia, wala hata kata tamaa, hata atakapoweka hukumu 
duniani; na visiwa vitaingojea sheria yake.” Hili lilinganishwe na 
Yesu, ambaye hajawashinda maadui zake na kusikitishwa kwa sababu ya 
kukataliwa na Waisraeli. 


5. 6-- “Mimi, BWANA, nimekuita katika haki, nami nitakushika 
mkono, na kukulinda, na kukutoa uwe agano la watu, na nuru ya 
mataifa.” Ibara “na kukulinda” inaashiria kuwa hakuna mtume 
mwengine atakayekuja baada yake. Kwa muda mchache mataifa mengi 
yaliingia Uislamu. 


6. “Kuyafunua macho ya vipofu, kuwatoa gerezani waliofungwa, 
kuwatoa wale walioketi gizani katika nyumba ya kufungwa.” “Macho 
ya vipofu, maisha ya kiza” inamaanisha wapagani na upagani wao. 
“kuwatoa gerezani waliofungwa, kuwatoa wale walioketi gizani 
katika nyumba ya kufungwa.” Inamaanisha kukomesha utumwa kwa 
mara ya kwanza katika historia ya wanadamu. 

7. 8-- “Mimi ni BWANA; ndilo jina langu; na utukufu wangu 
sitampa mwingine, wala sitawapa sanamu sifa zangu.” Mtume 
Muhammad ni wa kipekee miongoni mwa mitume yote, kwa maana, yeye 
ni “mtume wa mwisho” na mafundisho yake yamebakia bila 
kubadilishwa hadi leo, kama utalinganisha na Ukristo na Uyahudi. 


8. 10-- “Mwimbieni BWANA wimbo mpya, Na sifa zake tokea 
mwisho wa dunia...” Nyimbo mpya, kama ilivyo si ya Kiebrania wala 
Kiarama, bali ya Kiarabu. Sifa za Mungu na mjumbe wake Muhammad 
zinaimbwa mara tano kila siku katika minara ya misikiti na mamilioni ya 
misikiti dunia nzima. 


na Kedari; Na waimbe wenyeji wa Sela, Wapige kelele toka vilele vya 
milima.” Katika Mlima Arafa ulio karibu na Maka, mahujaji wanaimba 
yafuatayo kila mwaka: “Nimekuitika, Ee Allah. Nimekuitika. 
Nimekuitika. Huna mshirika. Nimekuitika. Hakika shukurani zote ni 
zako, baraka na ufalme ni wako. Huna mshirika. “Isaya 42 kamwe 
haiwezi kukubaliana na mtume yoyote wa Kiisraeli, kwa kuwa Kedari ni 
mtoto wa pili wa Isamili. Tazama Mwanzo 25:13. 


10. 12-- “Na wamtukuze BWANA, na kutangaza sifa zake visiwani.” 
Ni hakika, Uislamu umesambaa hadi katika visiwa vidogo vya mbali hadi 
Indonesia na visiwa vya bahari ya Karebiani. 


11. 13-- “...Atawatenda adui zake mambo makuu.” Kwa muda mfupi, 


Ufalme wa Mungu ardhini ulisimikwa kwa kuja Muhammad. Hii Sura ya 
42 ya Isaya inakubaliana na sifa za Mtume Muhammad kisawasawa. 

Mfalme Daudi Alimwita Huyo “Bwana Wangu” 


Zaburi 110:1 “Neno la BWANA kwa Bwana wangu, Uketi mkono 
wangu wa kuume, Hata niwafanyapo adui zako Kuwa chini ya miguu 
yako.” 


Kuna mabwana wawili waliotajwa hapa. Ikiwa Bwana wa kwanza 
(mzungumzaji) ni Mungu, Bwana wa pili (mzungumziwa) naye kamwe 
hawezi kuwa ni Mungu, kwa kuwa Daudi anamjua Mungu mmoja tu. 
Kwa hiyo ingekuwa inasomeka: “Mungu amemwambia Bwana 
wangu,...” Nani aliyeitwa na Daudi “Bwana wangu”? Kanisa litasema 
Yesu. Lakini hili limekataliwa na Yesu mwenyewe katika Matayo 22:45, 
Marko 12:37, na Luka 20:44. Yeye amejitoa mwenyewe kukiacha cheo 
hicho, kwa kuwa alikuwa ni mwana wa Daudi. Vipi Daudi atamwita yeye 
“Bwana wangu” kama yeye alikuwa ni mtoto wake, kama alivyodai 
hivyo. Yesu amesema, katika Luka 20:42-44 “Maana, Daudi 
mwenyewe asema katika chuo cha zaburi, Bwana alimwambia 
Bwana wangu, Uketi mkono wangu wa kuume, Hata niwaweke adui 
zako, Kuwa kiti cha kuwekea miguu yako. Basi Daudi amwita 
Bwana; amekuwaje mwana wake?” Yesu lazima angetoa jibu na si 
nukuu za Injili nne. Hata hivyo, imetajwa kwa uwazi katika Injili ya 
Barnabas kuwa ahadi ilitolewa kwa Ismaili, si kwa Isaka. Bwana huyo wa 
Daudi alikuwa ni Muhammad, aliyemwona kiroho. Hakuna mtume 
aliyetimiza vigezo hivyo zaidi ya Muhammad. Hata kazi za mitume yote 
kwa pamoja zinabakia kuwa ni ndogo ukizilinganisha na ile ya 
Muhammad ambaye, kwa kipindi cha miaka ishirini na mitatu, aliweza 
kuacha urithi (Uislamu) ambao unabakia bila kubadilishwa mpaka sasa. 


Wewe U Nabii Yule? 


Wayahudi waliwatuma makuhani na Walawi kwenda kwa Yohana 
Mbatizaji wamuulize yeye ni nani hasa. Yohana 1:20-21 “Naye alikiri, 
wala hakukana; alikiri kwamba, Mimi siye Kristo. Wakamwuliza, Ni 
nini basi? U Eliya wewe? Akasema, Mimi siye. Wewe u nabii yule? 
Akajibu, La.” 


Swali la muhimu sana hapa ni: Wewe u nabii yule? Nani aliyekuwa 
mtume aliyesubiriwa kwa muda mrefu ambaye alitakiwa aje baada ya 
kuja kwa Yesu na Yohana Mbatizaji? Je, hakuwa ni yule kama Musa 
(Kumbukumbu 18:18) ambaye ni Muhammad? 

Kubatiza kwa Roho Mtakatifu na kwa Moto 


Matayo 3:11 “Kweli mimi nawabatiza kwa maji kwa ajili ya toba; 
bali yeye ajaye nyuma yangu ana nguvu kuliko mimi, wala sistahili 
hata kuvichukua viatu vyake; yeye atawabatiza kwa Roho Mtakatifu 
na kwa moto.” 


Kama Yesu amedokezwa hapa, Yohana Mbatizaji asingelazimika kurudi 
tena na kuishi jangwani, lakini angemng ang ania na kuwa mmoja wa 
wanafunzi wake, jambo ambalo hakulifanya. Kwa hiyo hapa, Yohana 
alikuwa anadokeza juu ya mtume mwingine mwenye nguvu sana. Yule 
ajaye baada Yohana Mbatizaji hawezi kuwa ni Yesu, kwa kuwa wote 
walikuwepo wakati mmoja. Kwa mara nyingine tena, je, huyo hakuwa ni 
Mtume Muhammad aliyeashiriwa na Yohana Mbatizaji? 


Mdogo Katika ufalme wa Mbinguni 


Yesu amenukuliwa, katika Matayo 11:11, akisema “Amin, 
nawaambieni, hajaondokea mtu katika wazao wa wanawake aliye 
mkuu kuliko Yohana Mbatizaji; walakini aliye mdogo katika ufalme 
wa mbinguni ni mkuu kuliko yeye.” 


Je, unaweza kuamini kuwa Yohana Mbatizaji ni mkuu kuliko Adamu..., 
Ibrahimu, Musa, Daudi, na mitume wengine wengi? Wapagani wangapi 
waliobatizwa na Yohana Mbatizaji, na alikuwa na wafuasi wangapi? 
Lakini hii si nukta kuu. Swali: Nani aliye mdogo katika ufalme wa 
mbinguni, na ni mkuu kuliko Yohana Mbatizaji? Bila shaka si Yesu, kwa 
kuwa wakati huo ufalme wa mbinguni ulikuwa bado haujaundwa na kwa 
hiyo kamwe hajadai kuwa yeye ni mdogo, yaani, mdogo kiumri kuliko 
wote. Ufalme wa mbinguni unajumuisha Mungu akiwa ndiye Mkuu na 
mitume yote. Mdogo au mwenye umri mdogo kwa hapa ni Mtume 
Muhammad. 

Msaidizi 


Yohana 14:16 “Nami nitamwomba Baba, naye atawapa Msaidizi 
mwingine, ili akae nanyi hata milele.” 


Sisi kwa hakika hatujui neno asili la Kiarama lilotumiwa na Yesu kwa 
“Comforter, Msaidizi.” Biblia nyingine zinatumia “Consoler,” 
“Advocate,” “Helper,” na katika Biblia ya Kigiriki tunakuta neno 
“Paraclete.” Kuna fafanuzi mbalimbali kwa neno hilo, miongoni mwazo 
ni “Roho Mtakatifu” na “Neno.” 


Ourani inaeleza katika 61:6 kuwa Yesu kwa uwazi kabisa ametaja jina 
Ahmadi: “Na (wakumbushe) aliposema (Nabii) Isa bin Mariamu 
(kuwaambia Mayahudi): “Enyi wana wa Israili! Mimi ni Mtume wa 
Mwenyezi Mungu kwenu, nisadikishaye yaliyokuwa kabla yangu 
katika Taurati, na kutoa habari njema ya Mtume atakayewajia 
nyuma yangu ambaye jina lake litakuwa Ahmad. (Muhammad. Na 
maana yake majina mawili yote haya ni moja. Maana yake mwenye 
kushukuriwa kwa maneno yake mazuri na vitendo vyake vizuri na 
kila chake, kwani vyake vyote ni vizuri). Lakini alipowajia kwa hoja 
zilizo wazi, walisema: “Huu ni udanganyifu uliyo dhahiri.” 


Vyo vyote itakavyokuwa tafsiri ya Msaidizi (Comferter), tunahitimisha 
kuwa Yesu ameondoka bila ya kumaliza kazi na kuna mtu anakuja 
kukamilisha kazi yake. Acha tupime, kwa mwangaza wa Biblia, kama 
huyu Msaidizi analingana na tabia za Mtume Muhammad: 


1. “Msaidizi mwingine”: Wasaidizi wengi wameshakuja, na mwingine 
atakuja. 


2. “Ili akaye hata milele”: Kwa kuwa hakukuwa na haja ya mwingine 
aje baada yake, na alikuwa ni mtume wa mwisho. Mafundisho yatabakia 
milele na kubakia salama. Kwa hakika, Ourani na mafundisho yote ya 
Mtume Muhammad yamebakia kama yalivyokuwa kwa miaka 1400 
iliyopita. 


3. “Naye akiisha kuja, huyo atauhakikisha ulimwengu kwa habari ya 
dhambi...” (Tazama Yohana 16:8) Mitume mingine yote, hata Ibrahimu, 
Musa, Daudi, na Suleimani waliwatiadabu majirani zao na watu wao kwa 
dhambi zao, lakini si ulimwengu, kama alivyofanya Muhammad. Yeye si 
tu aling'oa mizizi ya kuabudu masanamu huko Arabuni ndani ya kipindi 
cha miaka ishirini na mitatu, lakini pia alipeleka wajumbe kwa Heraclius, 
mtawala wa Persian na himaya ya Warumi, kwa Najashi (mfalme wa 
Ethiopia), na kwa Mugaugis (Gavana wa Misri). Yeye aliwakemea 

Wakristo kwa kuugawa umoja wa Mwenyezi Mungu kuwa ni wa sehemu 
tatu, na kwa kumnyanyua Yesu kuwa Mwana wa Mungu na kisha kuwa 
Mungu mwenyewe. Alikuwa ni Muhammad aliyewakemea Wayahudi na 
Wakristo kwa kuharibu vitabu vyao, amedhihirisha haki ya kuzaliwa ya 
Ismaili, na kuwasafisha mitume na tuhuma za uzinzi, ngono za ndugu 
kwa ndugu, ubakaji, na kuabudu masanamu. 


4. “...yule mkuu wa ulimwengu huu amekwisha hukumiwa.” Yohana 
(16:11). Huyu ni Shetani kama ilivyofafanuliwa katika Yohana 12:31 na 
14:30. Kwa hiyo Mtume Muhammad amekuja kuutia adabu Ulimwengu 
kwa hukumu. 


5. “Roho wa kweli” Yohana (16:13). Tangu utotoni, Mtume Muhammad 
alikuwa akiitwa Al-Amin, yaani Mkweli Mwaminifu. Mtu huyu pia 
atakuja na, “atawaongoza awatie kwenye kweli yote;...” Yohana 
(16:13). 


6. “Kwa maana hata nena kwa shauri lake mwenyewe, lakini yote 
atakayoyasikia atayanena...”. Yohana (16:13).Ourani ni maneno ya 
Mungu. Hakuna hata neno moja kutoka kwa Muhammad au Wafuasi 
wake liloingizwa katika Ourani. Malaika Jibrili (Gabrieli) alimsomea 
Mtume; naye akaikariri, na kuandikwa na waandishi wake. Maneno yake 
mwenyewe na mafundisho yake yalisajiliwa katika Hadithi. 


Linganisha haya na Kumbukumbu 18:18: “...mimi nitatia maneno 
yangu kinywani mwake, naye atawambia yote nitakayomwamuru.” 
Haya yanalingana na Sura 53:2-4: “Kwamba mtu wenu (huyu Nabii 
Muhammad) hakupotea (kwa ujinga) wala hakukosa, (na hali ya 
kuwa anajua); Wala hasemi kwa matamanio (ya nafsi yake). 
Hayakuwa haya (anayosema) ila ni Wahyi (ufunuo), uliofunuliwa 
(kwake).” 


7. "Na mambo yajayo atawapasha habari yake." Yohana (16:13). 
Utabiri mwingi wa Mtume Muhammad umshatokea, na uliobakia 
utakamilka siku zijazo. 


8. “Yeye atanitukuza mimi...” Yohana 16:14. Kwa hakika, Ourani na 
Mtume Muhammad wanamheshimu sana Yesu kuliko inavyofanya Biblia 
na Wakristo wenyewe. Yafuatayo yatadhihirisha nukta hii: 


a. Kuamini kifo cha Yesu msalabani kunashusha hadhi ya utume wake, 
kwa mujibu wa Kumbukumbu 13:5 "Na yule nabii, au yule mwotaji wa 
ndoto, na auawe...” Pia inambandika laana, (Mungu aepushie mbali 
hilo!) kwa mujibu wa Kumbukumbu 21:22-23: “...kwani aliyetundikwa 

Ufunuo kwa Mtume Muhammad 


Ufunuo wa kwanza wa Allah ni (Sura 96:1-5) kwa kupitia malaika Jibrilu 
kwenda kwa Muhammad nao ulikuwa neno “Iqra”, linalomaanisha 
“soma.” Kwa kuwa yeye alikuwa hajui kusoma wala kuandika, naye 
alijibu: “Siwezi kusoma.” Huu ufunuo wa kwanza ulitabiriwa katika 
Isaya 29:12: “Kisha chuo hiki apewa mtu asiye na maarifa, 
akaambiwa, Kisome hicho tafadhali, akasema, Sina maarifa mimi.” 


Aya za Ourani hazikufunuliwa kwa mpangilio kama uliopo katika 
Ourani. Kwa ibara nyingine, kifungu cha kwanza kufunuliwa si cha 
ukurasa wa kwanza na kifungu cha mwisho kufunuliwa si ukurasa wa 
mwisho. Hiyo ni kuwa ufunuo huu umekuja kidogo kidogo na ulikuwa 
unaingizwa kwenye mpangilio maalumu katika Ourani kama 
ulivyopangwa na Allah hili nalo limetajwa na Isaya 28:10-11: “Kwa 
maana ni amri juu ya amri, amri juu ya amri; kanuni juu ya kanuni, 
kanuni juu ya kanuni; huku kidogo na huku kidogo. La, bali kwa 
midomo ya watu wageni, na kwa lugha nyingine atasema na watu 
hawa.” Lugha nyingine hapa ina maana lugha nyingine (siyo Kiebrania 
wala Kiarama, bali Kiarabu). 


Waislamu wa dunia nzima wanatumia lugha moja, “Kiarabu” katika 
kumwabudu Mungu wao, katika swala zao, hija, na maamkizi yao wao 
kwa wao. Umoja huu wa kilugha pia ulitabiriwa katika Sefania 3:9: 
“Maana hapo ndipo nitakapowarudisha mataifa lugha iliyo safi, 
wapate kuliitia jina la BWANA, wamtumikie kwa nia moja.” Ukweli 
umekwishakuja kwa Kiarabu, lakini baadhi ya watu wanatarajia Mtume 
Yesu, kuwa huenda atafundisha wanadamu wamwabudu Allah kwa lugha 
moja pale atakapokuja kwa mara ya pili. Sisi Waislamu tunahakika kuwa 
Mtume Yesu, katika ujio wake wa mara ya pili, atawaunganisha 
Waislamu misikitini mwao, kwani yeye ni kama Mwislamu mwingine: 
ametahiriwa, hali nguruwe, na answali akiwa na udhu, na kuwa naye 
anasimama, kurukuu (kuinama kwa unyenyekevu), na kusujudu wakati 
wa swala zake. 

